
Sfântul Diomid era de neam din Tarsul Ciliciei, cu meşteşugul, doctor, iar cu 
credinţa, creştin tămăduia nu numai trupurile, ci şi sufletele omeneşti. Că învăţa pe 
păgâni să creadă în Hristos şi-i aducea pe ei la Sfântul Botez. lar în vremea 
împăratului Dioclețian, lăsând Tarsul, a mers în Niceea, cetate din Bitinia, şi, 
acolo, după obiceiul său, făcând leacuri, tămăduia toate bolile, nu atât cu cele 
materiale, cât, mai ales, prin chemarea numelui lui lisus Hristos, cel Atotputernic şi 
dătător de tămăduiri, şi cu însemnarea cinstitei Cruci. Şi, aşa, îi câştiga pe cei 
necredincioşi. Şi mulți se întorceau, prin leacurile şi învăţătura lui, de la 
înşelăciunea idolească, spre Hristos. 

Evanghelia şi Apostolul zilei 


Zis-a Domnul ucenicilor Săi: 


17. Aceasta vă poruncesc: să vă iubiţi unul pe altul. 

18. Dacă vă urăşte pe voi lumea, să ştiţi că pe Mine mai înainte decât pe voi M-a 
urât. 

19. Dacă aţi fi din lume, lumea ar iubi ce este al său; dar pentru că nu Sunteţi 
din lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai mare 
decât stăpânul său. Dacă M-au prigonit pe Mine şi pe voi vă vor prigoni; dacă 
au păzit cuvântul Meu şi pe al vostru îl vor păzi. 

21. Iar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat nu 
ar avea; dar acum M-au şi văzut şi M-au urât şi pe Mine şi pe Tatăl Meu. 

25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. lar când va veni Mângâietorul, pe Care Eu ÎI voi trimite vouă de la Tatăl, 
Duhul Adevărului, Care de la Tatăl purcede, Acela va mărturisi despre Mine. 

27. Şi voi mărturisiţi, pentru că de la început sunteţi cu Mine. 


1. Acestea vi le-am spus, ca Să nu vă Smintiți. 
2. Vă vor scoate pe voi din sinagogi; dar vine ceasul când tot cel ce vă va ucide 
să creadă că aduce închinare lui Dumnezeu. 


Apostol 


Fiule Timotei, 
13. Căci cei ce slujesc bine, rang bun dobândesc şi mult curaj în credinţa cea 
întru Hristos lisus. 

14. Îşi scriu aceasta nădăjduind că voi veni la tine fără întârziere; 

15. Ca să ştii, dacă zăbovesc, cum trebuie să petreci în casa lui Dumnezeu, care 
este Biserica Dumnezeului celui viu, stâlp şi temelie a adevărului. 

16. Şi cu adevărat, mare este taina dreptei credinţe: Dumnezeu S-a arătat în 
trup, S-a îndreptat în Duhul, a fost văzut de îngeri, S-a propovăduit între 
neamuri, a fost crezut în lume, S-a înălțat întru slavă. 


1. Dar Duhul grăieşte lămurit că, în vremurile cele de apoi, unii se vor depărta 
de la credinţă, luând aminte la duhurile cele înșelătoare şi la învăţăturile 
demonilor, 

2. Prin făţărnicia unor mincinoşi, care sunt înfieraţi în cugetul lor. 

3. Aceştia opresc de la căsătorie şi de la unele bucate, pe care Dumnezeu le-a 
făcut, spre gustare cu mulțumire, pentru cei credincioşi şi pentru cei ce au 
cunoscut adevărul, 

4. Pentru că orice făptură a lui Dumnezeu este bună şi nimic nu este de lepădat, 
dacă se ia cu mulțumire; 

5. Căci se sfinţeşte prin cuvântul lui Dumnezeu şi prin rugăciune. 

In această lună (august), ziua a şaisprezecea - Aducerea din Edesa a celei 
nefăcute de mână Icoană a Domnului nostru lisus Hristos, adică Sfânta 
Mahramă. Şi Sfântul mucenic Diomid (Minei) 


La Vecernie 


La Doamne strigat-am... Stihirile pe 6 ale praznicului 3 şi ale Sfântului Chip 3. 
Stihirile praznicului, glasul al 2-lea: 
Podobie: Cu ce cununi de laude... 


Cu ce ochi noi pământenii, vom privi la icoana Ta ? La care oştile îngereşti a privi 
fără temere nu pot, fiind cu dumnezeiască lumină strălucită. Că iese astăzi din pă- 
mântul celor necredincioşi, şi la cetatea cea împărătească, şi la poporul cel cre- 
dincios vine cu dumnezeiasca voinţă, la a căreia intrare se arată împărații, căzând 
înaintea ei cu frică Hristoase şi cu credinţă. 


Cu ce palme noi pământenii, cei întinaţi cu păcate, ne vom atinge Cuvinte de icoa- 
na Ta? A Dumnezeului nostru celui fără păcat, care eşti neapropiat de întinare. 
Heruvimii îşi acoperă ochii tremurând; nu pot suferi Serafimii să vadă slava Ta, cu 
frică slujeşte Ţie făptura. Deci să nu ne osândeşti pe noi Hristoase, care cu 
nevrednicie, sărutăm cu credinţă chipul Tău cel înfricoşat. 

Iarăşi a sosit dumnezeiască zi de prăznuire stăpânească; că Cel ce şade întru cele 
înalte, acum ne-a cercetat pe noi arătat, prin cinstită icoana Sa. Cela ce sus este de 
Heruvimi nevăzut, Se vede prin scrisoare de aceia cărora S-a asemănat Cel închi- 
puit cu prea curat degetul Tatălui, negrăit după asemănarea Lui. Căruia închi- 
nându-ne, cu credinţă şi cu dragoste ne sfinţim. 


Alte Stihiri ale mucenicului, glasul al 4-lea: 
Podobie: Ca pe un viteaz... 


Cu ajutorul Duhului te-ai învrednicit prea fericite a tămădui patimi, a izgoni boli, şi 
a goni duhurile cele prea viclene, vitejeşte prăpădind închinăciunile lor, prin îm- 
potrivirile chinurilor tale mucenice, purtătorule de cunună Diomide, împreună 
cetăţeanule cu îngerii, şi locuitorule împreună cu purtătorii de chinuri. 


Sârguitu-te-ai cu lupte, şi călătoria ţi-ai săvârşit, şi credinţa ai păzit, şi ai alergat 
către Dumnezeu, primind de la Dânsul minunile darurilor şi cununa biruinţei, cea 
neveştejită, mărite, ca un mucenic nebiruit, ca un moştenitor Împărăției Celei 
sus, rugându-te pentru lume. 


În calea mărturisirii Tale Doamne, veselindu-se Diomid ca într-o bogăţie, tăindu-i- 
se capul, şi-a dat prin voirea Ta duhul său, în mâinile Tale Hristoase, şi s-a făcut 
povăţuitor adevărului către cei fără de Dumnezeu, ce se orbise minunat şi au văzut 
prin credinţă. 


Slavă..., glasul al 8-lea 


Iubitorule de oameni, Stăpâne, mare este adâncul purtării Tale de grijă, pentru că în 
neamurile neamurilor bine făcând zidirii Tale, ai închipuit icoana prea curatei feţei 
Tale, şi credinciosului Avgar o ai trimis, celui ce dorea să Te vadă, pe Tine, Cel de 
Heruvimi nevăzut după Dumnezeire. Ca văzând noi chipul Tău, al Celui ce Te-ai 
întrupat pentru noi, şi ai pătimit de voie, spre a Ta dragoste să ne învăpăiem, pe 
care spre noi o ai vărsat, pentru mare mila Ta. 


Şi acum..., a praznicului, glasul al 6-lea 


Veniţi să prăznuim adormirea cea în toată lumea vestită, a Născătoarei de Dumne- 
zeu, celei cu totul fără prihană, că astăzi îngerii prăznuiesc, cinstită mutarea Maicii 
lui Dumnezeu, şi la veselie ne cheamă pe noi pământenii, ca să strigăm cu glas 
neîncetat: Bucură-te, ceea ce te-ai mutat de pe pământ, şi la cereştile lăcaşuri te-ai 

dus. Bucură-te, ceea ce ai adunat întru una, ceata ucenicilor prin nor uşor; bucură- 
te, nădejdea şi mântuirea noastră, că pe tine neamul creştinesc, neîncetat te fericim. 


La Stihoavnă 
Stihirile praznicului, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Ceata ucenicilor s-a adunat de la margini, în satul Ghetsimani, să îngroape trupul 
tău cel de Dumnezeu primitor, Maica lui Dumnezeu. 


Stih: Scoală-te Doamne întru odihna Ta, Tu şi sicriul sfințirii Tale. 


O, tainele tale, celei mai presus de fire, prea curată! Căci ca o Maică a lui Dumne- 
zeu fund, luminat ai purces acum către Dânsul, Născătoare de Dumnezeu. 


Stih: Juratu-s-a Domnul lui David cu adeverinţă, şi nu Se va lepăda de dânsa. 


Scară este mormântul Fecioarei şi de Dumnezeu Născătoarei, care duce la Cer, pe 
cei ce pururea cu credinţă, o slăvesc pe dânsa. 


Slavă..., a Sfântului Chip, glasul al 6-lea 


Doamne cela ce Te-ai întrupat precum ai ştiut, primit-ai de voie sărăcia noastră, şi 
bogăția milostivirii ne-ai arătat, prin care pe mine ţărâna, m-ai îndumnezeit. Slă- 
vimu-Te pe Tine, lubitorule de oameni, văzând chipul purtării Tale de grijă al 
icoanei Tale. Prin aceasta neoprită intrare în Eden Mântuitorule dăruieşte robilor 
Tăi, trecându-le toate greşalele. 


Şi acum..., a praznicului, glasul al 6-lea 


La Adormirea ta cea fără de moarte, Născătoare de Dumnezeu, Maica vieţii, norii 
au răpit pe apostoli prin văzduh, şi pe cei risipiţi prin lume, întru o ceată 1-au pus, 
înaintea prea curatului tău trup, care şi îngropându-l cu cinste, glasul lui Gavriil au 
strigat cântând: Bucură-te, cea plină de dar, Fecioară Maică care nu ştii de mire, 
Domnul este cu tine, cu care împreună ca pe Fiul tău şi Dumnezeul nostru roagă-L, 
să mântuiască sufletele noastre. 

Troparul Sfintei icoane, glasul al 2-lea: Preacuratului Tău Chip ne închinăm Bu- 
nule, cerând iertare greşalelor noastre Hristoase Dumnezeule, că de voie bine ai 
voit cu trupul a Te sui pe Cruce, ca să mântuieşti din robia vrăjmaşului, pe care i-ai 
zidit. Pentru aceasta cu mulțumire strigăm Ție: Toate le-ai umplut de bucurie 
Mântuitorul nostru, cela ce ai venit să mântuieşti lumea. 


Slavă..., Și acum..., al praznicului 
La Utrenie 
La Dumnezeu este Domnul.... Troparul sfintei icoane, de 2 ori; 
Slavă..., Și acum..., al praznicului 
După întâia Catismă, Sedealna, glasul |: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Darul Tău Mântuitorule spre noi s-a vărsat, văzut fiind Tu, Cela ce eşti neajuns, şi 
întunericul înşelăciunii l-a stins. Drept aceea, întru lumina feţei Tale, paşii noştri 
îndreptează-i, ca întru poruncile Tale umblând, să ne învrednicim a Te vedea pe 
Tine, lumina cea neapropiată. (de două ori) 


Slavă..., Și acum... a praznicului, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere rămâne 
iarăşi fecioară. 


Văzând cu adevărat, oştile îngereşti mutarea ta, prea curată Maica lui Dumnezeu, 
binecuvântată cu totul lăudată Preasfântă, având voia Celui ce S-a născut din tine, a 
adunat ceata ucenicilor, şi cu veselie a adus în Rai cinstit trupul tău, lăudând pe 
Hristos Dătătorul de viaţă, cel ce este în veci. 


După a doua Catismă Sedealna, glasul al 5-lea: 

Podobie: Pe Cuvântul Cel împreună fără de început cu Tatăl şi cu Duhul, carele 
S-a născut din Fecioară spre mântuirea noastră, să-L lăudăm, credincioșii, și să | ne 
închinăm; că bine a voit a Se sui cu trupul pe Cruce şi moarte a răbda şi a scula pe 
cei morţi, întru slăvită Învierea Sa. 


Fiul Tatălui cel împreună fără de început, şi prea veşnic, şi nevăzut cu fiinţa şi ne- 
pipăit, sub ani aflându-Te pentru mila cea negrăită, a trupului Tău celui scris Stă- 
pâne, ne-ai lăsat nouă închipuirea cea dulce, spre mântuirea sufletelor noastre. (de 
două ori) 


Slavă..., Și acum..., a praznicului, glasul al 4-lea 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


În mâinile Celui ce S-a făcut Om din tine pentru noi, puindu-ţi sufletul, ca întru ale 
Făcătorului tău şi Dumnezeu la veselia cea nestricăcioasă te-ai mutat. Pentru acea- 
sta cu cinste te fericim, pe tine una cea curată şi neîntinată, şi Născătoare de 
Dumnezeu după adevăr toți mărturisindu-te strigăm: roagă pe Hristos la care te-ai 
mutat, să mântuiască sufletele noastre. 


Canoanele - Al praznicului cu Irmosul pe 6, şi al Sfintei icoane pe 4, şi al Sfântului 
Diomid pe 4. 


Canonul Sfintei icoane 
facere a lui Ghermano patriarhul 
Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat lui Dumnezeu cântare de biruinţă să-l cântăm. 


Trupeşte a Se închipui cu bunăvoința Tatălui, precum suntem noi, Cel ce era fără 
de trup mai-nainte, netăgăduindu-şi chipul, ne-a dăruit nouă dumnezeiasca în- 
semnare. 

Firea cea neschimbată, Chipul Tatălui cel prea adevărat, în trup omenesc viind, 
însemnările cele trupeşti pe pământ le-a lăsat nouă, la ceruri suindu-Se. 


Mogştenirea Ta cea clătită de amăgirea vrăjmaşului o ai îndreptat Hristoase, cu cin- 
stitele Tale patimi întărindu-o, şi cu închipuirea feţei. 


A Născătoarei 


Cel ce a luat trup mai presus de fire, din curat pântecele tău, care dă tuturor oame- 
nilor ca să fie, ceea ce eşti cu totul fără prihană, S-a văzut că nu S-a depărtat de 
ceea ce a fost mai-nainte. 


Alt Canon, al mucenicului Diomid 
Cântarea 1 


Irmos: Deschide-voi gura mea şi se va umplea de Duhul şi cuvânt răspunde-voi 
Impărătesei Maici şi mă voi arăta luminat prăznuind şi voi cânta adormirea ei, 
bucurându-mă. 


Strălucindu-te de Lumina cea în trei Sori, risipeşte întunericul necunoştinţei mele, 
ca să laud pomenirea ta cea purtătoare de lumină, şi faptele vieţii tale, fericite Dio- 
mide. 


Făcându-ţi cugetul tău neprimitor patimilor, te-ai arătat vas primitor Duhului, 
pururea pomenite, şi ai izvorât noianuri de tămăduiri, înecând toată supărarea 
bolilor. 


Slavă... 

Dorind de viaţa cea fără de sfârşit, te-ai sârguit a bea paharul morţii şi ai dobândit, 
prea lăudate, precum ştie Cel ce te-a chemat către cunună neveştejită, mucenice 
nebiruite. 

Și acum..., a Născătoarei 

Ceea ce eşti însufleţită cetate a Împăratului, ceea ce ai arătat şi naştere şi dumne- 


zelască adormire minunată, arată cetatea ta nevătămată de toate căderile cutre- 
murului, Prealăudată. 

Catavasie: Cea împodobită cu dumnezeiască slavă, sfințită şi lăudată pomenirea 
ta, Fecioară, pe toţi credincioşii la veselie i-a adunat şi începând Mariam, cu tim- 
pane şi cu hore, cântă Unuia-Născut al tău, căci cu Slavă S-a prea slăvit. 


Canonul Sfintei icoane 
Cântarea a 3-a 


Irmos: Nu este sfânt precum Tu, Doamne, Dumnezeul meu, care ai înălţat fruntea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Cu îmbrăcămintea faptelor bune, ai îmbrăcat Mântuitorule cinstita Biserică, miş- 
când inima împărătească, să caute asemănarea ta acoperământ. 


Vrând să jefuiască bunătățile roditorul de zavistie, şi să le împuţineze după vremi, 
în mâinile cele necurate le-a dat acestea fără ruşine, dar s-a biruit, în deşert gân- 
dind. 


Luminat s-a bucurat oarecând David, dănţuind înaintea Sicriului celui sfânt; şi 
acum cel ce a luat să îndrepteze sceptrurile cele împărăteşti, mai mult se bucură de 
dumnezeiescul Chip. 


A Născătoarei 


Vrând Fiul tău Fecioară să taie din rădăcină toată neascultarea strămoşului cea 
crescută, a luat din pântecele tău curată, toată omenirea. 


Alt Canon, al mucenicului 
Cântarea a 3-a 
Irmos: Pe ai tăi cântăreţi, Născătoare de Dumnezeu, izvorul cel viu şi îndestulat, 
care s-au împreunat ceată duhovnicească, întăreşte-i întru dumnezeiască adormirea 
ta, cununilor măririi învrednicindu-l. 
Prin negrăită şi dumnezeiască lucrare a mâinilor, curăţind patimile oamenilor, te-ai 


dat de la Dumnezeu doctor prea ales credincioşilor şi prea fierbinte rugător, pentru 
cei ce te cinstesc pe tine, fericite. 

Trăgându-se spre junghiere mucenicul Diomid, strigă către Tine unul Dumnezeul 
nostru: Voi alerga în calea mărturisiri Tale, şi cu tărie voi urma patimii Tale celei 
de bunăvoie. 


Slavă... 


Măritul mucenic Diomid prin taină, chemându-ne astăzi către ospăț, pune înainte 
chinurile lui, ca o mirodenie fără materie; veniţi dar credincioşilor să ne desfătăm. 


Și acum..., a Născătoarei 


Mântuieşte cetatea ta aceasta, de Dumnezeu dăruită Preacurată, de toată căderea 
cutremurului, ca pe una ce este închinată ţie, şi pe turma ta păzeşte-o în pace şi 
întru unire. 


Condacul și Icosul praznicului. 
Condacul Sfintei icoane, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Arătatu-s-a astăzi dumnezeiescul Chip, veselind şi luminând toată lumea cea de 
sub soare, căruia închinându-ne strigăm: Venit-ai şi Te-ai arătat Lumina cea nea- 
propiată. 


Sedealna Sfintei icoane, glasul |: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Împăratul Edesei cunoscându-Te pe Tine, Împăratul tuturor, cel ce nici sceptruri, 
nici oaste, ci mulţime de minuni cu cuvântul porţi, te-a rugat ca să dobândească la 
sine dumnezeiasca omenire, şi în icoană dacă Te-a văzut pe Tine, a strigat: Dumne- 
zeu tu ești şi Domn. 


Slavă..., 

Sedealna sfântului, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Darul tămăduirilor primind de la Dumnezeu, mucenice înțelepte, te-ai arătat 
obştesc izvor de vindecări celor bolnavi, fericite, dând tămăduiri tuturor celor ce cu 
credinţă aleargă la dumnezeiască mijlocirea ta. Pentru aceasta şi mulțimile dracilor 
prea minunat le goneşti totdeauna, doctore vrednicule de minune, purtătorule de 
chinuri Diomide, roagă-te lui Hristos Dumnezeu, iertare de greşale să dăruiască, 
celor ce prăznuiesc cu dragoste sfântă pomenirea ta. 


Şi acum..., a praznicului, glasul | 


Podobie: Piatra fiind pecetluită de iudei şi ostaşi străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile ce- 
rurilor strigau Ție, Dătătorule de viaţă: Slavă învierii Tale, Hristoase; slavă împă- 
răției Tale; slavă rânduielii Tale, Unule, lubitorule de oameni. 


Ceata cea dumnezeiască a apostolilor, s-a adunat să te îngroape pe tine, prea cin- 
stită Născătoare de Dumnezeu prea curată, cu care şi cetele îngerilor, au cântat 
mutarea ta, strigând prea lăudată, cu care şi noi cu dragoste prăznuim curată, laudă 
ție aducând cu glasuri de cântări credincioşii, şi strigăm: Bucură-te, folositoarea 
celor ce pururea te fericesc pe tine. 


Canonul Sfintei icoane 
Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă cântă, strigând: din cuget curat întru Domnul prăznuind. 


Dulce cu adevărat este soarele cel ce luminează ochii, dar mai dulce este vederea 
asemănării Tale, Hristoase. Pentru că acela trupeştile simţiri, iar acesta cele duhov- 
niceşti le luminează. 

Tăria ismaelitenească a slăbit, că prin arma dreptei Cruci, toată îngrădirea acelora o 
a surpat la pământ, înţelepţeşte, stăpânitorul împărat. 


Toţi Domnii şi judecătorii pământului, binecuvântaţi pe Hristos, împreună cu 
arhiereii şi cu preoţii astăzi, şi cu tot poporul, cei ce v-aţi învrednicit vederii Lui. 


A Născătoarei 


Roagă-te, Preacurată ca să se păzească cetatea ta de năvălirea vrăjmaşilor, rugămu- 
ne; că iată cât meşteşugesc pizmătăreţii au asupra ei. 


Alt Canon, al mucenicului 
Cântarea a 4-a 
Irmos: Sfatul cel neurmat şi dumnezeiesc, al Întrupării Tale celei de sus, celei din 
Fecioară, proorocul Avacum avându-l în minte, a strigat: Slavă puterii Tale, 


Doamne. 


Diomid cel mărit, purtând în inima sa, cuvântul dumnezeieştii cunoştinţe ca, pe o 
gârlă, a înecat pâraiele înşelăciunii, şi cu totul a cufundat puterea idolilor. 


Diomid cel prea înţelept mucenic cu raza bunătăților, şi cu îndestularea minunilor a 
strălucit pe pământ ca un soare, şi cu adevărat a luminat adunările bine credin- 
cloşilor. 

Slavă... 

Aflând sfârşitul cel prea fericit, şi cu bucurie câştigând slava cea negrăită, cea de 
demult dorită de tine, prea fericite, adu-ţi aminte pentru cei ce te cinstesc pe tine 
mucenice purtătorule de chinuri. 

Și acum..., a Născătoarei 

Naşterea ta s-a arătat străină, precum şi cinstita adormire binecuvântată, care o 
cinsteşte cetatea ta, scăpând de vătămările cele barbare, prin fierbinte folosinţa ta, 


Preacurată. 


Canonul Sfintei icoane 

Cântarea a 5-a 


Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste luminează-le, ca să Te vadă, Cuvinte al lui Dumnezeu, pe Tine Ade- 
văratul Dumnezeu, pe Tine cel ce le chemi din negura greşelilor. 


Cetate mică ţi-a gătit ție lăcaş de demult oarecând Hristos, în care venirea lui Ta- 
deu a izbăvit bolile, şi scrisoarea mâinii tale, şi dumnezeiască însemnarea feţei 
Sale. 


Darurile harurilor Tale, s-au prea înmulţit Hristoase; că acelea avându-le în sân 
mai-nainte Edesa, se lăuda, iar acum Roma cea nouă primindu-le se bucură. 


Ochii Domnului spre împărații cei drepți, şi urechile Lui spre rugăciunea împă- 
raţilor celor binecredincioşi, care cu bună credinţă cinstesc chipul Lui cel singur 
SCTIS. 


A Născătoarei 


Aşează Fecioară întărâtările vrăjmaşilor cele adese, şi strică sfaturile lor, moştenirii 
tale ajută-i, că vezi că am slăbit întru răutăţi. 


Alt Canon, al mucenicului 
Cântarea a 5-a 


Irmos: Spăimântatu-s-au toate întru cinstită adormirea ta; că tu, Fecioară, neispi- 
tită de nuntă, de pe pământ te-ai mutat la veşnicele Locaşuri şi la Viaţa cea fără de 
sfârşit. lar acum, tuturor celor ce te laudă pe tine, mântuire le dăruieşti prin mij- 
locirile tale. 


Arătatu-te-ai fără vărsare de sânge, mucenic vrednic de minune, purtător de cunună 
fără durere; biruitor prea ales fără de răni, surpând mulţimea vrăjmaşilor, cu chi- 
nurile tale, fericite Diomide. 


Ție ca unui drept ţi-a răsărit lumina cea nestinsă, şi veselia soţia ei ţi-a urmat, ca 
unul ce aveai suflet drept, plecat tuturor poruncilor Mântuitorului, de Dumnezeu 


cugetătorule. 


Slavă... 

Muncitorii cei ce după săvârşirea ta ţi-au tăiat capul, s-au lipsit de lumina ochilor 
trupului, dar li s-au deschis luminat ochii sufletului, cu credinţă alergând către 
Hristos fericite Diomide. 


Și acum..., a Născătoarei 


Împărăteasa cetăților avându-te turn pe tine Împărăteasă şi Doamnă, biruieşte năvă- 
lrile barbarilor cele sălbatice, se mântuieşte de tot felul de supărări, creşte şi se 
întăreşte, Maica lui Dumnezeu prea curată. 


Canonul Sfintei icoane 
Cântarea a 6-a 


Irmos: Prins a fost dar nu s-a ţinut în pântecele chitului Ilona, că purtând chipul 
Tău, al Celui ce ai pătimit şi îngropării Te-ai dat, ca dintr-o cămară a ieşit din fiară 
şi a strigat străjerilor: Cei ce păziţi cele deşarte şi mincinoase, mila voastră o aţi pă- 
răsit. 


Împodobit eşti cu frumuseţea Mântuitorule, mai mult decât toţi fiii omeneşti; că 
măcar că nici chip n-ai avut, nici frumuseţe în vremea patimii; dar cu Cel ce este 
toate le-ai luminat, şi ai arătat vederea feţei Tale. A căreia asemănare închipuită în 
mahramă, ca o vistierie s-a dat nouă. 


Tăria feţei Tale aducându-se de la mulțimea agarenilor, ca şi de la cei de alt neam 
sicriul, s-a dat acum noului Israil, icoana Ta Hristoase şi slavă care a câştigat, că nu 
se cădea să se arunce câinilor cele sfinte. 

A Născătoarei 

De la tăria mâinii Tale, Mântuitorule, eu am lipsit; ci bătăile Tale le-ai depărtat de 
la mine; pentru rugăciunile celeia ce Te-a născut pe Tine fără ispită bărbătească 
Cuvinte, nu mă lăsă pe mine să mă înec în viforul păcatului, şi cumplit să înot, 
unule Mântuitorule. 


Alt Canon, al mucenicului 


Cântarea a 6-a 

Irmos: Inţelepţii de Dumnezeu, care faceţi acest praznic dumnezeiesc şi cu totul 
cinstit, al Maicii lui Dumnezeu, veniţi să batem din palme, slăvind pe Dumnezeu, 
cel ce S-a născut dintr-însa. 


Prin pâraiele luptelor tale, ai înecat pe vrăjmaşul cel fără de trup, şi cu izvorârea 
minunilor tale, ai spălat întinăciunile patimilor celor de multe feluri, vrednicule de 
minuni. 


Mişcându-te de cele subțiri vânturi dumnezeieşti, şi ocârmuindu-te de voirea cea 
de sus, cu linişte ai ajuns către limanul cel prea liniştit, rugându-te pentru noi, prea 
lăudate mucenice. 


Slavă... 


De negrăită lecuirea ta, mărite, se curăţesc credincioşii de patimi, şi de dumne- 
zeiasca ta înfăţişare, se izgoneşte tabăra dracilor, vrednicule de minune, fericite 
Diomide. 


Și acum..., a Născătoarei 


Intru tine Fecioară ne lăudăm, întru tine ne mântuim de cele rele, şi cu nădejdea ta, 
nu ne temem de năvălirile barbarilor vrăjmaşi, noi cei ce te lăudăm pe tine. 


Condacul Sfintei icoane, glasul al 2-lea: 
Podobie: Pe cea întru rugăciuni... 


Negrăită şi dumnezeiască orânduiala Ta cea către oameni, nescrisule împrejur Cu- 
vinte al Tatălui şi Chipul cel nescris, şi de Dumnezeu scris biruitor nemincinoasă 
întruparea Ta ştiindu-o, o cinstim pe aceea sărutându-o. 


Icos: Înfricoşată taina întrupării Sale, făcându-o încredinţată oamenilor, Domnul 
singur a scris pe mahramă Chipul Său, cel cu dumnezeiască bărbăţie; Chipul cel 
dintâi de pe muntele Eleonului, înălțându-l în scaunul cel părintesc, l-a aşezat 
cinstit a fi de îngerii cei fără trup; iar asemănarea Chipului celui dintâi ne-a dăruit 
ca să 1 ne închinăm; pe care cu sufletul şi cu inima îmbrățişându-o o cinstim, pe 
aceea sărutându-o. 


Sinaxar 

Întru această lună, în ziua a șaisprezecea, pomenirea aducerii Celui nefăcut de 
mână Chip, al Domnului Dumnezeu și Mântuitorului nostru lisus Hristos, din 
cetatea Edesenilor, în păzită de Dumnezeu împărăteasa cetăților a Constan- 
tinopolului. 


Stih: Cel ce ţi-ai şters faţa pe mahramă vieţuind, 

Te-ai învăluit mai pe urmă cu mahramă murind. 

Cea făcută de mână, poartă pe cel nefăcut de mână Chipul Tău. 
Cărămida, făcătorule a toate Hristoase al meu. 

Întru această lună în a șaisprezecea zi, Chipul Celui Preaînalt, 
Purtându-se pe mâini în cetatea împărătească a intrat. 


Făcând multe minuni Domnul şi marele Dumnezeu şi Mântuitorul nostru lisus 
Hristos, pentru a Sa bunătate, precum este scris în Sfintele Evanghelii, şi ducându- 
se pretutindenea această veste, auzi şi Avgar, domnul Edesei şi poftea să vadă pe 
lisus Hristos aievea şi nu putea, pentru că era căzut în boală fără leac, căci avea 
lepră neagră care îi cuprinsese tot trupul, de-l topea şi-l mânca, şi pe lângă aceea 
avea şi boală veche cu dureri pe la încheieturi. Ci aceea, adică lepra, îl grozăvea şi 
îl ticăloşea, iar cealaltă îi da dureri iuți şi grele; pentru aceea nu ieşea afară, nici îl 
vedea nimenea din cei supuşi ai lui. 


Iar în zilele sfintelor patimi ale Domnului Dumnezeului şi Mântuitorului nostru 
lisus Hristos, scriind o epistolă o trimise cu un Anania oarecarele, învăţându-l să 
zugrăvească sfatul, părul şi faţa şi tot chipul trupesc, cu toată nevoinţa şi să-i aducă 
Chipul acela al lui Hristos, de vreme ce Anania era foarte iscusit la meşteşugul 
zugrăviel. 


Iar epistola avea aceste cuvinte: “Avgar, domnul cetăţii Edesei lui lisus Mân- 
tuitorului Bunului Doctor, ce petrece în Ierusalim să se bucure. Auzit-am de 
Tine, şi de tămăduirile ce se fac de la Tine fără de ierburi. Că precum auzim: 
Faci pe orbi de văd şi pe ologi de umblă, pe leproşi curățeşti, duhurile necurate 
şi dracii goneşti şi pe cei ce se află cu boli îndelungate îi lecuieşti şi pe morţi 
înviezi, şi auzind acestea toate pentru Tine, am gândit una dintr-acestea două: 
Că au Fiul lui Dumnezeu eşti făcând acestea, au Dumnezeu. 


Drept aceea dar scriind te-am rugat să iei osteneală să vii până la mine, ca să-mi 
tămăduieşti şi boala ce am, şi să Te afli aicea cu mine. Că am înţeles că şi iudeii 
cârtesc asupră-ţi, şi vor să-Ţi facă rău, şi am o cetate adică prea mică, însă de 
cinste, care ne va fi din destul amândurora, a petrece cu pace.” 

Deci Anania mergând la Ierusalim şi dând Domnului epistola, îi luă aminte de-i 
semuia cu multă chibzuială, şi neputând să se apropie pentru mulțimea ce se 
adunase, se sui pe o piatră ce era mai înaltă puţintel de la pământ de şezu, şi îndată 
îşi puse ochii asupra Lui, şi-şi întări mâna pe hârtie şi scria asemănările Celui ce 
vedea, însă nu putea nicicum să-i însemneze chipul, pentru că se arăta cu altă faţă, 
şi schimbată vedere. 


lar Domnul ca un cunoscător ce este ascunselor şi cercetător inimilor, cunoscând 

gândul lui, vădi ceea ce se făcea pe ascuns; căci cerând apă să se spele, şi aceasta 

făcându-se, i s-au dat o mahramă în patru cornuri, şi după ce se spălă se şterse cu 

dânsa la prea curata şi dumnezeiasca sa față, şi o minune! Se tiposi într-acea 

mahramă dumnezeiescul său Chip şi faţa, şi o a dat lui Anania zicându-i: 
„ scriind şi o epistolă ca aceasta: 


Punând la sfârşitul epistolei şi şapte peceți, 
însemnate cu slove evreieşti care tălmăcindu-se, aceasta arată: Teu Tea, Zion 
Tavma; ci se înţelege: A lui Dumnezeu faţă, dumnezeiască minune. 


Deci Avgar primind pe Anania cu bucurie şi căzând şi închinându-i-se sfintei prea 
curatei icoanei Domnului, cu credinţă şi multă osârdie, îndată se tămădui de boală 
rămânând puţină lepră numai pe fruntea lui. 


Iar după mântuitoarea patimă a lui Hristos şi suirea Lui la ceruri mergând Sfântul 
apostol Tadeu la Edesa, puse pe Avgar în scăldătoarea Botezului şi botezându-l şi 
pe el şi pe toţi câți erau sub ascultarea lui, în numele Tatălui şi al Fiului şi al 
Sfântului Duh, ieşi Avgar din apă curăţit şi de acea puţină rămăşiţă de lepră. 


Deci de atunci şi în urmă cinstind în tot chipul şi închinându-se acei dumnezeieşti 
asemănări a Chipului Domnului, şi vrând a se cinsti aceea asemenea de către toţi, 
pe lângă celelalte ale lui bunătăţi, adaose şi aceasta: Că oarecari din cei vechi şi 
mai de cinste ai cetăţii Edesei, ridicând deasupra porţii celei de obşte a cetăţii un 
chip al unui elin, căruia de nevoie era a i se închina toți câți vreau a intra în cetate 
ŞI a se ruga şi apoi să intre. 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP XP IP 3 E 2 2 E IP 3 3 2 E 0 E IP 5 IE E IP e XX 


Jr De De e De dr De e De De de De Dr De De De De De e e de e Ar A rd 


XP PP 0 E IE IE IP IP 3 e IE IE II IE E XX 


Deci pe acest necurat chip pogorându-l Avgar şi sfărâmându-l de tot, a pus în locul 
lui acea nefăcută de mână icoană a Mântuitorului nostru şi Dumnezeu, lipindu-o pe 
o scândură şi înfrumuseţându-o, o ridică, scriind într-însa aceste cuvinte: Hristoase 
Dumnezeule, cela ce nădăjduieşte întru Tine, nu se scapă niciodată. 


Deci au dat poruncă ca oricare vor intra pe acea poartă să dea cinstea ceea ce se 
cuvine şi închinăciune cinstitei şi de minuni făcătoarei icoanei lui Hristos, şi apoi 
să intre în cetate. Deci se ţinu o poruncă blagocestivă şi dumnezeiască ca aceasta a 
bărbatului aceluia, cât a trăit el şi fiul său în viaţa aceasta. 


lar după ce nepotul lui s-a făcut moştenitor părinteştii domnii, a dat cu piciorul 
bunei credinţe, şi însuşi se întoarse la slujirea idolilor, şi a vrut ca iarăşi să ridice 
deasupra porţii Edesei un idol drăcesc, şi să pogoare icoana lui Hristos. 


Aceasta cunoscându-o din dumnezeiască arătare episcopul cetăţii, puse nevoinţă 
mare, şi de vreme ce locul unde sta icoana era rotund, a aprins înaintea dumne- 
zeieştii icoane o candelă, şi a pus o cărămidă dinainte, şi zidindu-o pe dinafară cu 
var se tocmi zidul de nu se vedea; şi nevăzându-se mai mult icoana Domnului, se 
părăsi păgânul de acel lucru ce se apucase. 


Şi a trecut multă vreme, cât ieşise din gândul oamenilor, unde era ascunsă dumne- 
zelasca icoană. 


Deci Hosroiu împăratul perşilor prădând cetăţile şi oraşele Asiei, ajunse şi la 
Edesa, şi pornind asupra ei toată meşteşugirea de bătaie, a dat mare frică oamenilor 
cetăţii, care scăpând numai la Dumnezeu, şi rugându-L cu lacrimi, aflară grabnică 
mântuire; căci într-o noapte se arătă o femeie prea slăvită episcopului Eutalie, 
zicându-i: De veţi lua dumnezeiescul Chip al Mântuitorului cel nefăcut de mână 
care este ascuns deasupra acestei porţi, arătându-i şi locul, toate le va face bune; 
deci episcopul mergând şi săpând în locul acela, o minune! Află dumnezeiasca 
icoană nestricată, şi candela aprinsă de atâţia ani, încă şi în cărămida ce era pusă în 
preajma candelei, era altă asemănare tiposită tocmai ca şi cea întâia. Care arătându- 
se tuturor se umplură de nespusă bucurie şi veselie. 


Această dar icoană, luându-o episcopul şi făcând Litanie şi mulţumind a mers la 
locul unde spărgeau perşii cetatea, căci prin sunetele uneltelor celor de fier ce 
sfărâmă au fost duşi ei acolo, şi dacă se apropiară de dânşii, pică untdelemn din 
candelă în focul cel gătit ce vrea să ardă cetatea, şi-i arse pe toți de-i prăpădi, încă 
şi din afară de perşi în pădure unde era focul mare de mulţime de pădure şi de 
copaci ce tăiase. 

Dacă s-a apropiat episcopul cu dumnezeiescul Chip, îndată se porni vânt mare, de 
întoarse para focului asupra celor ce-l făcuse, de i-au ars şi i-au izgonit. Deci 
pătimind perşii mai mult decât ceea ce gândeau să facă ei cetăţii, se duseră fără de 
ispravă. Şi aşa cetatea Edesa s-a izbăvit de vrăjmaşii săi, prin milostivirea lui 
Hristos Dumnezeului nostru, şi prin arătarea Preasfântului Chip celui nefăcut de 
mână. 


După aceea iarăşi mulți ani trecând, când a fost între greci împăratul Romano ce-l 
ce se chemă Lacapenos, pe care şi Porfirogenet îl numesc, cel ce a împărățit cu 
ginerele său Constantin, fiul împăratului Leon cel înţelept, s-a adus acea Sfântă 
Mahramă, care avea pe sineşi închipuirea cea nefăcută de mână a dumnezeieştii 
feței lui Hristos, în Constantinopol din Edesa, care de saracini se stăpânea; pentru 
că întru acele vremi toată Siria, întru care era şi cetatea Edesa sub stăpânirea 
saracinilor era. 


Şi s-a făcut aducerea aceea întru acest chip: Căci Romano cel bătrân care stăpânea 
atunci împărăția romano-grecilor, a pus nevoinţă a îmbogăţi cetatea cea împără- 
tească şi cu aceasta; pentru aceea în multe vremi trimițând la Edesa, şi cerşind acea 
dumnezeiască omenească închipuire a Domnului, de la Amira cel ce se află acolo, 
şi cerşindu-se douăsprezece mii de taleri, şi două sute de saracini ce se întâmplase 
de-i prinsese atunci robi, şi plecându-se spre toate pentru cererea unui bine ca 
acesta, şi întărindu-le cu făgăduinţă, a nu se mai porni cu vrăjmăşie oştile 
creştinilor împotriva acelor hotare, nu se scăpă de cererea lui, plinind şi cele ce i s- 
a cerut. 


Și de vreme ce a dat voie Amira şi a lăsat a fi aşa, pentru aceasta dar luând 
episcopii: Samosalelor, Edesei şi alţii oarecari cu frica lui Dumnezeu acea Sfântă 
icoană, şi epistola cea scrisă de Hristos, au purces în cale spre Constantinopol, deci 
se făceau nespuse minuni pe cale; şi dacă sosiră la locul Optimatelor şi la Biserica 
Născătoarei de Dumnezeu ce-i zic a lui Evsevie; apropiindu-se mulți bolnavi cu 
credinţă, s-au tămăduit de multe feluri de boli. 


Unde venind şi un îndrăcit, şi proorocind acestea zicea: i-aţi Constantinopole slava, 
cinstea şi bucuria, şi tu Porfirogenetule împărăţia ta. Și îndată se tămădui omul. 


Iar în cincisprezece zile ale lui august, la anii şase mii patru sute cincizeci şi doi 
(6452) de la zidirea lumii, iar de la Hristos nouă sute cincizeci şi nouă (959), pe 
vremea împărăției lui Romano, sosiră Arhiereii cei ce duceau Sfânta icoană în 
Constantinopol la biserica Născătoarei de Dumnezeu cea din Vlaherne, care fu 

primită cu închinăciune, cu cinste şi cu bucurie atât de împărați, cât şi de domni şi 
de celălalt norod. 


lar când fu a doua zi, adică întru aceasta în şaisprezece, după sărutare şi închi- 
năciune ridicând icoana lui Hristos pe umere patriarhul Teofilact şi împărații cei 
tineri, pentru că cel bătrân lipsea pentru slăbiciune, şi toţi cei mai de cinste şi toată 
plinirea Bisericii o au petrecut cu cinstea ceea ce se cădea, până la poarta cea de 
aur; apoi ridicându-o iarăşi de acolo cu cântări şi cu laude, şi cu nespuse mulţime 
de făclii aprinse, sosiră la vestita şi marea Biserică a înţelepciunii lui Dumnezeu, şi 
făcând şi acolo cinstea ceea ce se cădea, se suiră la palaturile împărăteşti, şi intrând 
în Biserica Născătoarei de Dumnezeu, ce-i zic a Farului, puseră acolo cinstitul şi 
Sfântul Chip al Domnului Dumnezeului şi Mântuitorului nostru lisus Hristos; a 
Căruia este slava veci, Amin. 


Tot în această zi, pomenirea Sfântului mucenic Diomid. 


Stih: Diomid s-a nevoit şi vieţuind şi murind, 

Viu adică prin voinţă, şi mort tăierea capului răbdând. 
Întru această lună în a șaisprezecea zi, 

Diomid de sabie se săvârşi. 


Acesta a fost din Tarsul Ciliciei, odrăslind din neam mare şi bun; deci făcându-se 
mai bun după voinţă, se deprinsese cu meşteşugul doctoricesc, lecuind pe toți cei 
ce mergeau la el, sufletele adică cu dumnezeiasca credinţă, iar trupurile cu meş- 
teşugul. 


Deci în zilele împăratului Dioclețian lăsă Tarsul şi merse la Niceea cea din Bitinia, 
şi folosind şi acolo în tot chipul, celor ce mergeau la dânsul şi cu credință dumne- 
zeiască şi cu doctoricescul meşteşug, fu pârât la împăratul; şi de vreme ce se duseră 
ca să-l prindă, aflându-l mutat către Domnul, îi tăiară capul şi-l duseră la împăratul, 
iar pentru nemilostivirea aceasta ce au arătat cei ce au tăiat capul sfântului, îndată 
au orbit. Carele dacă îl văzu, porunci iarăşi să-l ducă să-l pună la trup, şi dacă îl 
duseră şi-l alcătuiră la trup, spun, că îndată slujitorii acei ce-l dusese, le-au venit 
iarăşi vederea ochilor, care o pierduse când au tăiat capul sfântului. 


Tot în această zi, Sfântul Herimon, cu pace S-a săvârşit. 


Stih: Bucură-te, Herimone fericite, pentru al tău sfârşit, 
Căci început de răsplătire ostenelilor tale ai văzut. 

Tot în această zi, deşertarea şi iarăşi izvorârea fântânii de aghiazmă, celei din 
Biserică. 


Stih: Izvorul apelor făcătoare de minuni deşertându-se, 
Iarăşi face minuni umplându-se. 


Tot în această zi, sosi împreună şi pomenirea celei cu milosârdie înfricoşatei 
groaze a cutremurului, care venise asupra noastră în vremile acelea, de care 
fără de nădejde ne-a mântuit lubitorul de oameni, Dumnezeu. 


Tot în această zi, Sfântul mucenic Alcibiad, prin foc s-a săvârşit. 


Stih: Trupul lui Alcibiad focul mistuind. 
Ca pe o trestie, precum dumnezeiescul Moise era zicând. 


Tot în această zi, Sfântul noul cuvios mucenic Nicodim cel de la Meteora, care 
pentru buna cinstire a mărturisit la anul o mie cinci Sute cinci zeci şi unul. 


Stih: Dară tu Nicodime ce, spune a ta pătimire? 
Morţii m-au dat zice, pentru a Domnului iubire. 


Tot în această zi, Sfântul noul mucenic Stamatie cel din Vot, care a mărturisit în 
Constantinopol, la anul o mie şase sute optzeci, care de sabie s-a săvârşit. 


Stih: Stamate a aflat a celor de jos contenire, 
Dară a găsit drumul cel pururea mișcător spre suire. 


Cu ale lor sfinte rugăciuni, Doamne miluieşte-ne şi ne mântuieşte-ne pe noi, Amin. 
Canonul Sfintei icoane 

Cântarea a 7-a 

Irmos: Tinerii cei ce au mers din ludeea în Babilon, oarecând, cu credinţa Treimii 

văpaia cuptorului au călcat, cântând: Dumnezeul părinţilor noştri, bine eşti cu- 


vântat. 


Cu cuvântul toată boala ai gonit Cuvinte al lui Dumnezeu, pe pământ umblând; iar 
suindu-Te la Scaunul Părintesc, cu Chipul Tău vindeci toate bolile noastre. 

Cela ce cu cuvântul toate le-ai zidit, şi Te-ai închipuit întru Cel străin, însemnările 
a însuşi feţei Tale nouă ne-ai lăsat, care primindu-le, întru bucurie ne veselim. 


Din tot sufletul căutând însemnarea Chipului Tău, credinciosul împărat, şi precum 
a căutat, aşa a şi dobândit Doamne, cu cuviinţă aflând plinirea dumnezeiescului 
dor. 


A Născătoarei 


Dezlegatu-s-a din osânda cea de demult omenirea prin naşterea ta, că pe tine sin- 
gură mai desfătată decât cerurile aflându-te Dumnezeu, ceea ce eşti cu totul fără 
prihană, S-a sălăşluit întru tine. 


Alt Canon, al mucenicului 
Cântarea a 7-a 


Irmos: N-au slujit făpturii înţelepţi lui Dumnezeu, ci numai Făcătorului şi groaza 
focului bărbăteşte înfruntând-o, se bucurau, cântând: Prea lăudate Dumnezeul 
părinților noştri şi Doamne, bine eşti cuvântat. 


Capul tău cel tăiat, prea mărite, a strălucit lumină celor cugetători deşertăciunii, pe 
care văzându-l tiranul, ca şi cum ar fi fost viu s-a cucerit, iar fiind omorât la minte 
nu a înţeles a cânta: Bine eşti cuvântat, Dumnezeule. 


Dezbrăcatu-te-ai pururea pomenite, de cea urâtă haină a omorârii, pentru aceasta 
prin dar te-ai îmbrăcat cu podoaba cea frumoasă a nemuririi, cu veselie strigând 
către Stăpânul tău: Bine eşti cuvântat, Dumnezeule. 


Slavă... 

Cu focul răbdării tale, mucenice, ai întors în cenuşă înşelăciunea cea stufoasă a 
vrăjmaşului, şi te-ai arătat stea luminoasă de Dumnezeu, strălucind dările tămă- 
duirilor, către cei ce strigă: Bine eşti cuvântat, Dumnezeule. 

Și acum..., a Născătoarei 

Ceea ce eşti împărăteasă a lumii, care ai născut pe Impăratul Hristos, mântuieşte de 


stricăciune, de cutremur şi de supărarea limbilor, pe împărăteasca ta cetate, care îţi 
cântă: Bine este cuvântat, Rodul pântecelui tău, Preacurată. 

Canonul Sfintei icoane 
Cântarea a 8-a 


Irmos: Pentru Legile părinteşti, fericiţii tineri în Babilon mai înainte chinuri păti- 
mind, nu au ţinut seama de porunca cea nebună a celui ce împărăţea; şi cu focul 
împreunându-se, care nu i-a ars, Celui ce stăpâneşte, cântare vrednică i-au cântat: 
pe Domnul lăudaţi-L toate lucrurile şi-L prea înălţaţi întru toţi vecii. 


Nădăjduindu-se că vei veni ca de față Doamne, tot poporul cetăţii cel mai ales ţi-a 
făcut Ție întâmpinare minunată, mergând pe urmă dumnezeiasca ceată a arhie- 
reilor, peste ale căror umere purtându-Te, şi întru moştenirea Ta intrând Îndurate, 
în Biserica Maicii Tale te-ai odihnit. 


Gurile pruncilor celor fără răutate, Te-au lăudat pe Tine mergând Tu de demult la 
cetatea cea ucigătoare de prooroci; dar adunarea iudeilor cea fărădelege sălbătă- 
cindu-se, mână ucigaşă a într-armat asupra Ta. lar acum cetatea cea legiuitoare de 
obşte strângându-se, şi pe Tine ca pe un Făcător văzându-Te, se bucură primind 
Chipul feţei Tale. 


A Născătoarei 


Voind a purta trup, Îngerul sfatului celui mare al Tatălui, în pântecele tău prea 
curată, desăvârşit S-a lucrat, şi pe tine Maică jos te-a însemnat curată, şi firea 
omenească cea stricată o a înnoit; pe care bine-L cuvântăm toţi ca pe un Făcător, 
ŞI-L prea înălțăm întru toți vecii. 


Alt Canon, al mucenicului 
Cântarea a 8-a 
Irmos: Pe tinerii cei binecredincioşi în cuptor, naşterea Născătoarei de Dumnezeu 
i-a mântuit, atunci fiind închipuită, iar acum plinită; pe toată lumea ridică să-Ţi 
cânte Ţie: pe Domnul, lucrurile, lăudaţi-L şi-L prea înălțaţi întru toți veci. 
Picioarele tale cele cinstite purtătorule de chinuri, s-au îndreptat către căile muce- 


niciei şi acum bucurându-se, se preumblă în ceata celor vii în Raiul desfătării, prea 
înțelepte; pentru aceasta adunându-ne te cinstim, lăudând pe Hristos în veci. 

Împletitu-ţi-s-a cununa nestricăciunii ţie, celui ce tare te-ai luptat, şi ai biruit pe 
şarpele cel începător răutății mucenice vrednicule de minune, şi te-a primit adu- 
narea pătimitorilor, pe tine cel ce strigai: Lăudaţi pe Domnul şi-L prea înălţaţi în 
veci. 


Binecuvântăm pe Tatăl şi pe Fiul şi pe Sfântul Duh, Domnul. 


Îmbrăcându-te mucenice cu putere dumnezeiască, trimiţi strălucirile minunilor, 
încetezi neputinţele, risipeşti bolile şi izgoneşti duhurile viclenirii, strigând: Lău- 
daţi lucrurile pe Domnul, şi-L prea înălțaţi întru toți vecii. 


Și acum..., a Născătoarei 


Clătinându-ne de multe năvăliri ale păcatelor, năzuim către acoperământul tău cel 
neclintit, întăreşte pe robii tăi, împuterniceşte-i asupra patimilor. Şi pe cetatea ta, 
ca pe o închinată ţie mântuieşte-o Fecioară, de cutremur şi de foamete, şi de năvă- 
rile neamurilor. 


Canonul Sfintei icoane 
Cântarea a 9-a 


Irmos: Din ospăţul Stăpânului şi din masa cea nemuritoare, veniţi credincioşilor la 
loc înalt, cu gânduri înalte să ne îndulcim, pe cuvântul cel prea înalt din Cuvântul 
lui cunoscându-l, pe care îl mărim. 


Nebunitu-s-a asupra Ta poporul cel fără minte Mântuitorule, şi în locul facerii de 
bine, lucruri necuvioase cu îndrăzneală au pornit asupra Ta; dar noi cei ce stam 
departe, cu patimile Tale, Mântuitorule, fii ne-am făcut. 


Ajutor împotriva vrăjmaşilor dă creştinilor şi credincioşilor noştrii conducători, ca 
agonisindu-şi semnele trupului Tău, ca o îngrădire nebiruită Stăpâne printr-însele 
să vadă mântuirea Ta. 


A Născătoarei 
Văzut a fost celor de pe pământ, Cuvântul purtător de trup, îndoit după fire din 


tine, ceea ce eşti cu totul fără prihană, prin săvârşirea Dumnezeirii, întru un Ipo- 
stas, fără amestecare, unit fiind cu amestecarea, pe care Il slăvim. 

Alt Canon, al mucenicului 
Cântarea a 9-a 


Irmos: Tot neamul omenesc să salte cu duhul, fiind luminat şi să prăznuiască firea 
minţilor celor fără de trup, cinstind sfinţita adormire a Maicii lui Dumnezeu şi să 
strige: Bucură-te, prea fericită Născătoare de Dumnezeu, curată, pururea Fecioară. 


Aflat-ai răsplătire ostenelilor desfătarea cea gătită ţie de sus, unde curtenindu-te 
înfrumusețat cu podoabe muceniceşti, te desfătezi întru frumuseţea Ziditorului tău 
mucenice, mijlocind cu rugăciunile tale curăţire şi mântuire de rele, celor ce te 
cinstesc pe tine. 


Arătatu-te-ai mucenice privelişte, stâlp bunătăţilor, şi reazem al credinţei, şi stâlp 
nemișcat, şi turn neclintit, Bisericii lui Hristos, şi gârlă, izvorând pâraie de tămă- 
duiri, şi casă de doctorie fără plată, celor ce cu dragoste săvârşesc adormirea ta, 
mărite Diomide. 


Slavă... 


Apus-ai de pe pământ, risipind ceața idolilor cea fără Dumnezeu, şi te-ai mutat 
către lumina cea neînserată, a vieţii celei începătoare de lumină, ale căreia arătăni 
le-ai avut mai-nainte, mărite, strălucindu-te de strălucirile cele de acolo, şi um- 
plându-te de bucuria cea veşnică. 


Și acum..., a Născătoarei 
Ceea ce eşti cu adevărat neclintită cetate a lui Dumnezeu, întru care însuşi S-a 
sălăşluit, mântuieşte cetatea ta de cutremur şi de cădere, de înconjurarea barbarilor, 
de foc, de sabia vrăjmaşilor şi de toată răutatea, prin cea fierbinte către Dumnezeu 
mijlocirea ta prea curată Fecioară. 

Luminânda 
Podobie: Femei auziți glas... 
Hristoase lumina cea neînserată, luminează feţele noastre cu privirea Ta; şi când 


vei şedea ca să răsplăteşti fiecăruia după faptele lui, învredniceşte-ne luminii sfin- 
ulor; pentru rugăciunile Născătoarei de Dumnezeu celeia ce Te-a născut pe Tine. 

Slavă..., a mucenicului 


Cu pâraiele sângiurilor tale mare mucenice mărite, dumnezeieşte ai roşit Biserica 
lui Hristos; iar înşelăciunea idolilor cea pierzătoare de suflet o ai stins prea fericite 
Diomide. Şi acum rugându-te nu înceta, pentru noi către Domnul. 


Şi acum..., a praznicului, însăşi Podobia 


Apostoli de la margini, adunându-vă aicea în satul Ghetsimani, îngropați trupul 
meu; şi Tu Fiule şi Dumnezeul meu, primeşte duhul meu. 


La Laude 
Stihirile Sfântului Chip, pe 4, glasul al 4-lea: 
Podobie: Cela ce de sus eşti chemat... 


Cela ce în chipul cel dumnezeiesc, Dumnezeu este ca o strălucire a slavei, şi închi- 
puire a Tatălui, pentru milostivirea cea fără măsură, prin voinţa cea dumnezeiască, 
s-a făcut chip văzut, purtând chip de rob; a căruia asemănare acelaşi precum însuşi 
ştie luminat o a închipuit, cu închipuire dumnezeiască, întru asemănarea feţei Sale, 
întru a Căruia venire, mulțimea îngerilor o a împreunat cu oamenii, şi a luminat 
lumea cea văzută şi cea nevăzută. (de două ori) 


Dumnezeu odinioară, cu dumnezeiască vedere celor dinainte, a prea mărit faţa lui 
Moise, şi printr-însul legea cea scrisă de Dumnezeu, a trimis norodului israe- 
litenesc cel necredincios; iar acum ca de la Egipt, venind din pământul cel de altă 
seminţie, în cetatea cea numită cu numele lui Hristos, a norodului celui nou, 
dumnezeiască închipuirea înfricoşatului Său Chip, cel dintâi închipuit, printr-acesta 
Îl slăvim, învrednicindu-ne a-L vedea faţă către faţă. 


Cel ce împărăţeşte peste toată făptura, de bunăvoie, primind sărăcia mea, îmbo- 
găţeşte cu Dumnezeirea pe cei ce cunosc domnia Lui. Pentru aceasta şi lui Avgar a 
trimis literele cele închipuite de Dumnezeu, cerând el mântuire, şi sănătatea cea 
dintru asemănarea Chipului Tău celui dumnezeiesc a căruia venire cu bucurie 
acum prăznuindu-o ne veselim, cu credinţă primind luminare. 


Slavă..., a Sfântului Chip, glasul al 4-lea 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP IP IP 3 E 2 2 e IP 3 3 2 E 0 E IP 5 IE E IP XXX 


Ar De De de De Dr De e De De de De Dr De De De De De De De de e Ar A rd 


XP PP 2 0 E E IE IP IP 3 5 IE IE II IE E XX 


Să picure norii dulceaţă, şi munţii Să sălteze cu bucurie, de prea slăvite măririle 
lui Hristos Dumnezeului nostru. Pentru că ieri în muntele Taborului lumina 
Dumnezeirii o a strălucit, încredinţând pe cei mai mari ucenici, şi pe Moise şi pe 
Ilie cu slavă de faţă i-a pus, care L-au mărturisit pe El dătător legii, şi Stăpânitor 
viilor şi morţilor. Astăzi în mijlocul lumii, a strălucit închipuirea cea cu lumi- 
noasă rază, încredinţând pe toţi, că El însuşi este Cel ce S-a întrupat Dumnezeul 
nostru, căruia strizăm: Slavă, Hristoase iubirii Tale de oameni. 


Şi acum..., a praznicului, glasul 1 
Cu cuviinţă era singuri văzătorilor Cuvântului şi slugilor, să vadă şi Adormirea 
Maicii Lui celei după trup, taina cea mai de pe urmă a ei câtă este, ca nu numai să 
vadă înălțarea Mântuitorului cea de pe pământ, ci şi pentru mutarea celeia ce L-a 
născut pe El să mărturisească. Pentru aceasta de pretutindenea adunându-se cu 
dumnezeiască putere, la Sion au ajuns, şi au petrecut pe cea mai înaltă decât 
Heruvimii, care mergea la Cer. Căreia şi noi împreună cu dânşii ne închinăm, ca 
celeia ce se roagă pentru sufletele noastre. 
Slavoslovia cea mare. După Sfinte Dumnezeule... Troparul Chipului. 
Slavă..., Și acum..., al praznicului 

La Liturghie 
Fericirile Praznicului Cântarea 1-a, pe 4, şi ale icoanei Cântarea a 6-a, pe 4. 
Prochimen, glasul al 4-lea. Cântaţi Domnului cântare nouă... 


Stih: Văzut-au toate marginile pământului... 


Apostolul către Timotei: Fiule Timotei, cei ce bine slujesc treaptă bună loruşi îşi 
dobândesc... Aliluia, glasul al 4-lea. Doamne întru lumina feţei Tale... 


Evanghelia de la Luca: În vremea aceea a fost când s-au împlinit zilele suirii lui 
lisus... Apoi ale rândului. 


Chinonicul: Doamne întru lumina feţei Tale vom merge, şi întru numele Tău ne 
vom bucura în veci. 

Vezi: De se va întâmpla după prăznuirea Adormirii Născătoarei de Dumnezeu şi a 
Icoanei celei nefăcute de mână, Duminică. 


Sâmbătă seara. La Vecernia cea mare: La Doamne strigat-am... Stihirile Învierii 5, 
şi ale Praznicului $, şi ale Icoanei 4. Slavă..., a Icoanei, Și acum..., Dogmatica 
glasului. Vohod. La Litie Stihirile Praznicului ale Stihoavnei Vecerniei zilei 
aceleia. Slavă..., a Sfintei Icoane, Şi acum..., a Praznicului. Stihoavnă învierii. 
Slavă..., a Icoanei, Şi acum..., a Praznicului. La binecuvântarea pâinilor : Troparul 
Praznicului de 2 ori, şi al Icoanei odată. 


La Utrenie: La Dumnezeu este Domnul... Troparul învierii de 2 ori, Slavă..., al 
Icoanei, Şi acum..., al Praznicului, printre Catisme, Sedelnele Învierii cu ale 
Născătoarei lor, şi Celelalte până la Canoane. Canoanele: Al Învierii cu Irmosul pe 
4, şi al Praznicului cel dintâi pe 4, şi al Sfintei Icoane pe 6. Catavasiile Praznicului: 
Cea împodobită... După a 3-a Cântare, Condacul şi Icosul Praznicului, şi Sedealna 
Icoanei. Slavă..., Şi acum..., a Praznicului. După a 6-a Cântare, Condacul şi Icosul 
Icoanei. La a 9-a Cântare, Cântăm : Ceea ce eşti mai cinstită... Luminânda Învierii. 
Slavă..., a Icoanei. Şi acum..., a Praznicului. 


La Laude, Stihirile Învierii 4, şi ale Icoanei 4, cu Stihurile: Văzut-au toate mar- 
ginile pământului mântuirea Dumnezeului nostru... Stih: Doamne întru lumina fe- 
ței Tale vom merge... Slavă..., Stihira Evangheliei, Şi acum.... Prea bine-cuvântată 
eşti... După Slavoslovie, numai Troparul Învierii. Ecteniile şi Otpustul. 


La Ceasuri: Troparul Învierii neschimbat, iar ale Icoanei şi ale Praznicului, şi 
Troparele şi Condacele le schimbăm. 


La Liturghie: Fericirile Învierii pe 4, şi ale Praznicului, Cântarea a l-a, pe 4, şi ale 
Icoanei, Cântarea a 6-a. pe 4. După Vohod, Troparul Învierii, şi al Icoanei şi al 
Praznicului, Condacul Învierii. Slavă... al Icoanei, Şi acum..., al Praznicului. 
Prochimenul, Apostol, Aliluia, Evanghelha şi Chinonicul, ale învierii, şi ale 
Icoanei. 


Vezi: De se va întâmpla după prăznuirea Adormirii Preasfintei Născătoarei de 
Dumnezeu, Sâmbătă, Vineri seara cântăm la: Doamne strigat-am... Slavă..., a 
Praznicului, Şi acum..., Dogmatica Invierii, a glasului de rând. 


Vezi: De se va întâmpla după prăznuirea Adormirii Născătoare de Dumnezeu, 
Duminică, afară de prăznuirea Icoanei celei nefăcute de mână; caută învățătură pe 

Canon de rugăciune către Sfântul mucenic Diomid 


Troparul Sfântului mucenic Diomid, glasul al 4-lea: Mucenicul Tău, Doamne, 
Diomid, întru nevoinţa sa, cununa nestricăciunii a dobândit de la Tine, Dumnezeul 
nostru că având puterea Ta, pe chinuitori a învins; zdrobit-a şi ale demonilor 
neputincioase îndrăzniri pentru rugăciunile lui, mântuieşte sufletele noastre, Hris- 
toase Dumnezeule. 


Cântarea 1 

Irmos: Deschide-voi gura mea şi se va umplea de Duhul şi cuvânt răspunde-voi 
Impărătesei Maici şi mă voi arăta luminat prăznuind şi voi cânta adormirea ei, 
bucurându-mă. 

Stih: Sfinte mucenice Diomid, roagă-te lui Dumnezeu pentru noi. 

Strălucind de Lumina cea în Trei Sori, risipeşte întunericul necunoştinţei mele, 
ca să laud pomenirea ta cea purtătoare de lumină şi faptele vieţii tale, fericite 


mucenice Diomid. 


Stih: Sfinte mucenice Diomid, roagă-te lui Dumnezeu pentru noi. 

Făcându-ţi cugetul tău neprimitor patimilor trupului, te-ai arătat vas primitor al 
Duhului, pururea pomenite şi ai izvorât noiane de tămăduiri, făcând să înceteze 
toată supărarea bolilor. 


Slavă Tatălui şi Fiului şi Sfântului Duh. 

Dorind după viaţa cea fără de sfârşit te-ai sârguit a bea paharul morţii şi ai do- 
bândit-o, prea lăudate, precum ştie Cel ce te-a chemat către cununa cea neveştejită, 
mucenice nebiruite. 

Şi acum şi pururea şi în vecii vecilor. Amin (a Născătoarei). 

Ceea ce eşti cetate însuflețită a Impăratului, ceea ce ai arătat şi naştere dumne- 
zelască şi adormire minunată, arată cetatea ta nevătămată de toate căderile 
cutremurului, prea lăudată. 

Catavasie: Cea împodobită cu dumnezeiască slavă, sfințită şi lăudată pomenirea 
ta, Fecioară, pe toţi credincioşii la veselie i-a adunat şi începând Mariam, cu tim- 
pane şi cu hore, cântă Unuia-Născut al tău, căci cu Slavă S-a prea slăvit. 

Cântarea a 3-a 

Irmos: Pe ai tăi cântăreţi, Născătoare de Dumnezeu, izvorul cel viu şi îndestulat, 
care s-au împreunat ceată duhovnicească, întăreşte-i întru dumnezeiască adormirea 
ta, cununilor măririi învrednicindu-l. 

Stih: Sfinte mucenice Diomid, roagă-te lui Dumnezeu pentru noi. 

Prin negrăită şi dumnezeiască lucrare a mâinilor curățind patimile oamenilor, ai 
fost dat de la Dumnezeu doctor prea ales credincioşilor şi prea fierbinte rugător 
pentru cei ce te cinstesc pe tine, fericite. 

Stih: Sfinte mucenice Diomid, roagă-te lui Dumnezeu pentru noi. 

Trăgându-se spre junghiere mucenicul Diomid, striga către Tine Singurul nostru 
Dumnezeu: voi alerga în calea mărturisirii Tale şi cu tărie voi urma Patimii Tale 


celei de bună voie. 


Slavă Tatălui şi Fiului şi Sfântului Duh. 

Măritul mucenic Diomid prin taină chemându-ne astăzi către ospăț, pune înainte 
chinurile lui, ca o mirodenie fără materie, veniţi, dar credincioşilor să ne desfătăm. 


Şi acum şi pururea şi în vecii vecilor. Amin (a Născătoarei). 


Mântuieşte, de Dumnezeu dăruită Preacurată, de toată căderea cutremurului, ce- 
tatea aceasta care este închinată ţie şi turma ta păzeşte-o în pace şi în unire. 


Catavasie: Cel ce eşti Făcător şi Cuprinzător a toate, Înţelepciunea şi Puterea lui 
Dumnezeu, Hristoase, neclintită şi nemişcată, întăreşte Biserica, Cel ce Insuţi eşti 
Sfânt şi întru Sfinți Te odihneşti. 

Cântarea a 4-a 

Irmos: Sfatul cel neurmat şi dumnezeiesc, al Întrupării Tale celei de sus, celei din 
Fecioară, proorocul Avacum avându-l în minte, a strigat: Slavă puterii Tale, 
Doamne. 

Stih: Sfinte mucenice Diomid, roagă-te lui Dumnezeu pentru noi. 

Sfântul mucenic Diomid cel mărit, purtând în inima sa cuvântul dumnezeieştii 
cunoştinţe, ca un râu a înecat pâraiele înşelăciunii şi a scufundat cu totul puterea 
idolilor. 

Stih: Sfinte mucenice Diomid, roagă-te lui Dumnezeu pentru noi. 

Mucenicul Diomid cel prea înţelept, mucenic cu raza bunătăţilor şi cu îndestularea 
minunilor, a strălucit pe pământ ca un soare şi cu adevărat a luminat adunările 
drepteredincioşilor. 

Slavă Tatălui şi Fiului şi Sfântului Duh. 

Aflând sfârşitul cel prea fericit şi cu bucurie câştigând Slava cea negrăită, cea de 
demult dorită de tine, prea fericite, adu-ţi aminte de cei ce te cinstesc pe tine, 


mucenice, purtătorule de chinuri. 


Şi acum şi pururea şi în vecii vecilor. Amin (a Născătoarei). 

Naşterea ta s-a arătat străină, precum s-a arătat binecuvântată cinstita adormire pe 
care o cinsteşte cetatea ta, scăpată de vătămările barbarilor, prin folosinţa ta, 
Preacurată. 


Catavasie: Graiurile proorocilor şi preînchipuirile au proorocit Intruparea Ta cea 
din Fecioară, Hristoase. Lumina Strălucirui Tale întru lumina neamurilor va ieşi şi 
va striga Ție adâncul cu veselie: Slavă puterii Tale, lubitorule de oameni. 


Cântarea a 5-a 


Irmos: Spăimântatu-s-au toate întru cinstită adormirea ta; că tu, Fecioară, 
neispitită de nuntă, de pe pământ te-ai mutat la Veşnicele Locaşuri şi la Viaţa cea 
fără de sfârşit. lar acum, tuturor celor ce te laudă pe tine, mântuire le dăruieşti prin 
mijlocirile tale. 


Stih: Sfinte mucenice Diomid, roagă-te lui Dumnezeu pentru noi. 

Arătatu-te-ai fără vărsare de sânge mucenic vrednic de minune, purtător de cunună 
fără durere; biruitor prea ales fără de răni, surpând mulţimea vrăjmaşilor cu chi- 
nurile tale, fericite Diomid. 

Stih: Sfinte mucenice Diomid, roagă-te lui Dumnezeu pentru noi. 

Ție ca unui drept ţi-a răsărit lumina cea nestinsă şi veselia, soţia ei, ţi-a urmat, ca 
unul care aveai suflet drept, plecat tuturor poruncilor Mântuitorului, de Dumnezeu 
cugetătorule. 

Slavă Tatălui şi Fiului şi Sfântului Duh. 

Chinuitorii cei de după săvârşirea ta ţi-au tăiat capul, au fost lipsiți de lumina 
ochilor trupului; dar li s-au deschis ochii sufletului, cu credinţă alergând către 
Hristos, fericite mucenice Diomid. 

Şi acum şi pururea şi în vecii vecilor. Amin (a Născătoarei). 

Împărăteasa cetăților avându-te turn pe tine, Împărăteasă şi Doamnă, biruieşte 


năvălirile cele sălbatice ale barbarilor, se izbăveşte de tot felul de supărări, creşte şi 
se întăreşte, Maica lui Dumnezeu prea curată. 

Catavasie: Dumnezeiasca şi nespusa frumuseţe a bunătăţilor Tale, Hristoase, voi 
spune: că din veşnica Slavă Strălucire împreună Vecuitoare şi Ipostatnică luând, 
din pântecele Fecioresc Întrupându-Te, celor din întuneric şi din umbră le-ai 
Răsărit ca un Soare. 


Cântarea a 6-a 

Irmos: Înţelepţii de Dumnezeu, care faceţi acest praznic dumnezeiesc şi cu totul 
cinstit, al Maicii lui Dumnezeu, veniţi să batem din palme, slăvind pe Dumnezeu, 
Cel ce S-a născut dintr-însa. 

Stih: Sfinte mucenice Diomid, roagă-te lui Dumnezeu pentru noi. 

Prin pâraiele luptelor tale, ai înecat pe vrăjmaşul cel fără de trup şi cu izvorârea 
minunilor tale, ai spălat întinăciunile patimilor celor de multe feluri, vrednicule de 
minuni. 

Stih: Sfinte mucenice Diomid, roagă-te lui Dumnezeu pentru noi. 

Fiind mişcat de vânturile dumnezeiești cele subţiri şi fiind ocârmuit de voirea cea 
de sus, cu linişte ai ajuns la limanul cel liniştit, rugându-te pentru noi, prea lăudate 
mucenice. 

Slavă Tatălui şi Fiului şi Sfântului Duh. 

De negrăită lecuirea ta, mărite, se curăţesc credincioşii de patimi; iar de dumne- 
zeiasca ta înfăţişare, se izgoneşte tabăra demonilor, vrednicule de minune, fericite 
Diomid. 


Şi acum şi pururea şi în vecii vecilor. Amin (a Născătoarei). 


Cu tine, Fecioară, ne lăudăm; prin tine ne mântuim de cele rele şi cu nădejdea ta nu 
ne temem de năvălirile vrăjmaşilor noi, cei ce te lăudăm pe tine. 


Catavasie: Focul cel dinlăuntru al chitului născut în luciul mării a fost închipuire a 
îngropării Tale celei de trei zile, al căreia prooroc lona s-a arătat. Că, fiind izbăvit 
precum s-a şi spus mai înainte, nevătămat striga: jertfi-voi Ție cu glas de laudă, 
Doamne. 


Cântarea a 7-a 

Irmos: N-au slujit făpturii înţelepţii lui Dumnezeu, ci numai Făcătorului şi groaza 
focului bărbăteşte înfruntând-o, se bucurau, cântând: Prea lăudate Dumnezeul 
părinţilor noştri şi Doamne, bine eşti cuvântat. 


Stih: Sfinte mucenice Diomid, roagă-te lui Dumnezeu pentru noi. 


Capul tău cel tăiat, prea mărite, a strălucit lumină celor cugetători de deşertăciuni; 
dar tiranul văzând capul tău, ca şi cum ar fi fost viu, s-a minunat. Dar, fiind omorât 
la minte, nu a înţeles a cânta: Binecuvântat eşti, Dumnezeule. 


Stih: Sfinte mucenice Diomid, roagă-te lui Dumnezeu pentru noi. 


Dezbrăcatu-te-ai, pururea pomenite, de haina cea urâtă a omorârii pentru aceasta, 
prin dar te-ai îmbrăcat cu podoaba cea frumoasă a nemuririi, cu veselie cântând 
Stăpânului tău: Binecuvântat eşti, Dumnezeule. 


Slavă Tatălui şi Fiului şi Sfântului Duh. 


Cu focul răbdării tale, mucenice, ai întors în cenuşă înşelăciunea cea stufoasă a 
vrăjmaşului şi te-ai arătat stea luminoasă de Dumnezeu, strălucind dările tămă- 
duirilor, către cei ce cântă: Binecuvântat eşti, Dumnezeule. 


Şi acum şi pururea şi în vecii vecilor. Amin (a Născătoarei). 


Ceea ce eşti Impărăteasă a lumii, care ai născut pe Impăratul Hristos, izbăveşte de 
stricăciune, de cutremur şi de supărarea limbilor împărăteasca ta cetate, care îţi 
cântă: Binecuvântat este Rodul pântecelui tău, prea curată. 


Catavasie: Mâniei celei fără de ruşine şi focului, dumnezeiasca dragoste împo- 
trivindu-se, focul adică l-a răcorit, iar de mânie şi-a râs prin vioara cea cu- 
vântătoare şi de Dumnezeu însufleţită, care cu cele trei cântări ale sfinților, împo- 
triva organelor de cântare ale păgânilor, în mijlocul văpăii, a răsunat: Prea slăvite 
Dumnezeul părinților şi al nostru, bine eşti cuvântat. 


Cântarea a 8-a 
Irmos: Pe tinerii cei binecredincioşi în cuptor, naşterea Născătoarei de Dumnezeu 


i-a mântuit, atunci fiind închipuită, iar acum plinită; pe toată lumea ridică să-Ți 
cânte ie: pe Domnul, lucrurile, lăudaţi-L şi-L prea înălțaţi întru toți vecii. 

Stih: Sfinte mucenice Diomid, roagă-te lui Dumnezeu pentru noi. 


Picioarele tale cele cinstite, purtătorule de chinuri, s-au îndreptat către căile 
muceniciei şi acum, bucurându-se, se preumblă în Ceata celor vii, în Raiul des- 
fătării, prea înțelepte pentru aceasta, adunându-ne, te cinstim, lăudând pe Hristos în 
veci. 


Stih: Sfinte mucenice Diomid, roagă-te lui Dumnezeu pentru noi. 


Impletitu-ţi-s-a cununa nestricăciunii ţie, celui ce tare te-ai luptat şi ai biruit şarpele 
cel începător al răutăţii, mucenice vrednicule de minune şi te-a primit adunarea 
pătimitorilor pe tine, cel ce cântai: Lăudaţi pe Domnul şi-L prea înălțaţi în veci. 


Binecuvântăm pe Tatăl şi pe Fiul şi pe Sfântul Duh, Domnul. 


Imbrăcându-te, mucenice, cu putere dumnezeiască, trimiți strălucirile minunilor, 
încetezi neputinţele, risipeşti bolile şi izgoneşti duhurile viclenirii, cântând: Lău- 
daţi, lucrurile, pe Domnul şi-L prea înălţaţi întru toţi vecii. 


Şi acum şi pururea şi în vecii vecilor. Amin (a Născătoarei). 


Clătinându-ne de multele năvăliri ale păcatelor, năzuim către acoperământul tău cel 
neclintit; întăreşte pe robii tăi, împuterniceşte-i asupra patimilor şi cetatea ta cea 
închinată ţie izbăveşte-o, Fecioară, de cutremur şi de foamete şi de năvălirile bar- 
barilor. 


Catavasie: Îngerul lui Dumnezeu cel Preaputernic a arătat tinerilor văpaia, răco- 
rind pe cuvioşi, iar pe cei necredincioşi arzând şi pe Născătoarea de Dumnezeu a 
făcut-o izvor de Viaţă începător, stricare a morţii şi viaţă izvorând celor ce cântă: 
pe Făcătorul Singur să-L lăudăm cei mântuiţi şi să-L prea înălțăm întru toţi vecii. 


Cântarea a 9-a 
Irmos: Tot neamul omenesc să salte cu Duhul, fund luminat şi să prăznuiască firea 
minţilor celor fără de trup, cinstind sfinţita adormire a Maicii lui Dumnezeu şi să 


strige: Bucură-te, prea fericită Născătoare de Dumnezeu, curată, pururea Fecioară. 


Stih: Sfinte mucenice Diomid, roagă-te lui Dumnezeu pentru noi. 

Aflat-ai răsplătire ostenelilor desfătarea cea gătită ție de sus, unde înfrumusețat cu 
podoabe muceniceşti te desfătezi în frumuseţea Ziditorului tău, mucenice, mij- 
locind cu rugăciunile tale curățire şi izbăvire de rele, celor ce te cinstesc pe tine. 


Stih: Sfinte mucenice Diomid, roagă-te lui Dumnezeu pentru noi. 


Arătatu-te-ai, mucenice, privelişte, stâlp bunătăţilor şi reazem al credinţei, stâlp 
nemișcat şi turn neclintit Bisericii lui Hristos şi râu izvorând pâraie de tămăduiri şi 
casă de tămăduire fără plată celor ce cu dragoste săvârşesc adormirea ta, mărite 
mucenice Diomid. 


Slavă Tatălui şi Fiului şi Sfântului Duh. 


Apus-ai de pe pământ, risipind ceața idolilor cea fără Dumnezeu şi te-ai mutat 
către Lumina cea neînserată, a Vieţii celei începătoare de lumină, ale cărei arătări 
le-ai avut mai înainte, mărite, strălucind de strălucirile de acolo şi umplându-te de 
bucuria cea veşnică. 


Şi acum şi pururea şi în vecii vecilor. Amin (a Născătoarei). 


Ceea ce eşti cu adevărat cetate neclintită a lui Dumnezeu, în care Însuşi S-a 
sălăşluit, izbăveşte cetatea ta de cutremur şi de cădere, de înconjurarea barbarilor, 
de foc, de sabia vrăjmaşilor şi de toată răutatea, prin mijlocirea ta fierbinte către 
Dumnezeu, prea curată Fecioară. 


Catavasie: Se biruiesc hotarele firii întru tine, curată Fecioară, că naşterea fecio- 
reşte şi moartea arvuneşte viaţă, ceea ce eşti după naştere Fecioară şi după moarte 
vie, izbăveşti pururea Născătoare de Dumnezeu, moştenirea ta. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Darul tămăduirilor primind de la Dumnezeu, mucenice înțelepte, te-ai arătat 
obştesc izvor de vindecări celor bolnavi, fericite, dând tămăduiri tuturor celor ce cu 
credinţă aleargă la dumnezeiască mijlocirea ta pentru aceasta şi mulțimile demo- 
nilor prea minunat le goneşti totdeauna, doctore vrednic de minune, purtătorule de 

chinuri mucenice Diomid, roagă-te lui Hristos Dumnezeu, să dăruiască iertare de 
greşeli celor ce prăznuiesc cu dragoste sfântă pomenirea ta. 


Sedelna Praznicului Adormirii Maicii Domnului, glasul 1. Podobie: Piatra fiind 
pecetluită de iudei şi ostaşii străjuind prea curat trupul Tău, înviat-ai a treia zi, 
Mântuitorule, dăruind lumii viaţă pentru aceasta, puterile cerurilor strigau Ție, 
Dătătorule de viată: Slavă învierii Tale, Hristoase; slavă împărăției Tale; slavă 
rânduielii Tale, Unule, lubitorule de oameni. 


Ceata cea dumnezeiască a apostolilor s-a adunat să te îngroape pe tine, Prea 
cinstită Născătoare de Dumnezeu prea curată, cu aceia şi cetele îngerilor au cântat 
mutarea ta, strigând, Prea lăudată. Împreună cu care şi noi, credincioşii, cu 
dragoste prăznuim, curată, laudă ţie aducând cu glasuri de cântări şi strigăm: 
Bucură-te, folositoarea celor ce pururea te fericesc pe tine. 

Imnografie 


Troparul Sfântului mucenic Diomid: Mucenicul Tău, Doamne, Diomid, întru 
nevoinţa sa, cununa nestricăciunii a dobândit de la Tine, Dumnezeul nostru; că 
având puterea Ta, pe chinuitori a învins; zdrobit-a şi ale demonilor neputincioase 
îndrăzniri. Pentru rugăciunile lui, mântuieşte sufletele noastre, Hristoase Dumne- 
zeule. 


Mucenicul Diomid cel prea înţelept, mucenic cu raza bunătăţilor şi cu îndestularea 
minunilor, a strălucit pe pământ ca un soare şi cu adevărat a luminat adunările 
drepteredincioşilor. 


De negrăită lecuirea ta, mărite, se curăţesc credincioşii de patimi; iar de 
dumnezeiasca ta înfăţişare, se izgoneşte tabăra demonilor, vrednicule de minune, 
fericite Diomid. 


Îmbrăcându-te, mucenice, cu putere dumnezeiască, trimiţi strălucirile minunilor, 
încetezi neputinţele, risipeşti bolile şi izgoneşti duhurile viclenirii, cântând: 
Lăudaţi, lucrurile, pe Domnul şi-L prea înălţaţi întru toţi vecii. (din Canonul 
Sfântului ce se citeşte la Utrenie) 

Darul tămăduirilor primind de la Dumnezeu, mucenice înțelepte, te-ai arătat 
obştesc izvor de vindecări celor bolnavi, fericite, dând tămăduiri tuturor celor ce cu 
credinţă aleargă la dumnezeiască mijlocirea ta. Pentru aceasta şi mulțimile demo- 
nilor prea minunat le goneşti totdeauna, doctore vrednic de minune. Purtătorule de 
chinuri mucenice Diomid, roagă-te lui Hristos Dumnezeu, să dăruiască iertare de 
greşeli celor ce prăznuiesc cu dragoste sfântă pomenirea ta. (Sedelna Sfântului ce 
se cânta la Utrenie, glasul al 8-lea) 

Vieţile Sfinţilor - Sfântul mucenic Diomid, doctorul 


Sfântul Diomid era de neam din Tarsul Ciliciei, cu meşteşugul doctor, iar de 
credinţă creştin. El tămăduia nu numai trupurile, dar şi sufletele omeneşti, pentru 
că învăţa pe păgâni să creadă în Hristos şi apoi să se boteze. 


În vremea împăratului Dioclețian a lăsat Tarsul şi a mers în Niceea, cetatea 
Bitiniei, acolo făcând multe tămăduiri, după obiceiul său, nu cu doctorii pă- 
mânteşti, ci cu chemarea numelui Atotputernicului şi dătătorului de tămăduiri, 
Hristos şi cu însemnarea cinstitei Cruci tămăduia toate bolile şi astfel încredința pe 
cei necredincioşi. Mulţi se întorceau de la înşelăciunea idolească prin doctoria şi 
învăţătura lui. 


Împăratul Dioclețian, fiind atunci în părţile Răsăritului şi înştiinţându-se de acest 
lucru, a trimis să-l prindă. Ostaşii trimişi, mergând la dânsul, l-au aflat sfârşit în 
Domnul. Deci, au tăiat capul mortului, ca să-l ducă împăratului. După tăierea 
capului, toţi ostaşii aceia şi-au pierdut luminile ochilor, rămânând orbi. Astfel au 
fost duşi de alții la împărat, împreună cu capul cel tăiat al lui Diomid. Văzând 
împăratul capul şi ostaşii orbi, le-a poruncit să ia capul şi să-l pună la locul său. 
Făcând ostaşii aceasta, îndată au văzut şi au crezut în Hristos, adevăratul 
Dumnezeu, Căruia 1 se cuvine slavă în veci. Amin. 

Sinaxar 16 august 


În această lună (august), în ziua a şaisprezecea, pomenirea aducerii Icoanei 
celei nefăcute de mână a Domnului Dumnezeu şi Mântuitorului nostru Iisus 
Hristos, din cetatea Edesei, în păzita de Dumnezeu împărateasa cetăților a 
Constantinopolului. 


Făcând multe minuni Domnul şi marele Dumnezeu şi Mântuitorul nostru lisus 
Hristos, pentru a Sa bunătate, precum este scris în Sfintele Evanghelii, şi 
ducându-se pretutindeni această veste, a auzit şi Avgar, domnitorul Edesei. 


Şi dorea să vadă pe lisus Hristos aievea şi nu putea, pentru că era căzut în boală 
fără leac, căci avea lepră neagră care îi cuprinsese tot trupul, de-l topea şi-l mânca; 
şi pe lângă aceea avea şi boală veche cu dureri pe la încheieturi. Lepra însă îl 
înspăimânta şi îl umilea, iar cealaltă boala îi dă dureri iuți şi grele; pentru aceea nu 
ieşea afară, şi nu-l vedea nimeni din cei supuşi ai lui. 

Iar în zilele Sfintelor Patimi ale Domnului Dumnezeului şi Mântuitorului nostru 
lisus Hristos, scriind el o epistolă a trimis-o cu un oarecare Anania, învăţându-l să 
zugrăvească statul, părul şi faţa şi tot chipul trupesc, cu toată nevoinţa, şi să-i aducă 
Chipul acela al lui Hristos, de vreme ce Anania era foarte iscusit la meşteşugul 
zugrăviei. 


lar epistola avea aceste cuvinte: “Avgar, domnul cetăţii Edesei, lui Iisus 
Mântuitorului Bunului Doctor, ce petrece în Ierusalim, să se bucure. Auzit-am 
de Tine şi de tămăduirile ce se fac de Tine, fără ierburi. Că precum auzim, faci 
pe orbi să vadă şi pe ologi să umble, pe leproşi curăţeşti, duhurile necurate şi 
demonii goneşti şi pe cei ce se află cu boli îndelungate îi lecuieşti şi pe morţi 
înviezi. Şi auzind acestea toate despre Tine, am gândit una dintr-acestea doua: 
Că au Fiul lui Dumnezeu eşti făcând acestea, au Dumnezeu. Drept aceea dar, 
scriind, Te-am rugat să iei osteneala şi să vii până la mine, ca să-mi tămăduieşti 
şi boala ce am, şi să Te afli aicea cu mine. Că am înţeles că şi iudeii cârtesc 
asupra Ta şi vor să-i facă rău; eu am o cetate mică, însă de cinste, care ne va fi 
din destul amândurora, a petrece cu pace”. 


Deci Anania mergând la Ierusalim şi dând Domnului epistola, îi lua aminte de-L 
semuia cu multă chibzuinţă. Dar neputând să se apropie din pricina mulțimii ce se 
adunase, s-a suit pe o piatră ce era mai înaltă puţintel de la pământ, şi îndată îşi 
puse ochii asupra Lui, şi-şi întări mâna pe hârtie scriind asemănările cele ce vedea. 
Însa nu putea nicicum să-i însemneze chipul, pentru că se arăta cu altă faţă şi cu 
schimbată înfăţişare. 


Iar Domnul, ca un cunoscător al celor ascunse şi cercetător al inimilor, 
cunoscând gândul aceluia, a vădit ceea ce se făcea pe ascuns. Căci cerând apa 
să se spele, i s-a dat şi o mahramă în patru colțuri; şi după ce s-a spălat a şters 
cu ea preacurata şi dumnezeiasca Sa faţă. Și, o, minune: S-a întipărit pe acea 
mahramă dumnezeiescul Său chip şi faţa; şi EI a dat-o lui Anania, zicându-i: 

Punând la Sfârşitul epistolei şi şapte peceţi, însemnate cu slove evreieşti care 
tălmăcindu-se, arată: Teu Tea, Tion Tavma, adică: A lui Dumnezeu faţă, 
dumnezeiască minune. 


Deci Avgar primind pe Anania cu bucurie şi căzând şi închinându-i-se sfintei şi 
preacuratei Icoane a Domnului, cu credinţă şi multă osârdie, îndată s-a tămăduit de 
boală, rămânând puţină lepră numai pe fruntea lui. Jar după mânrnitoarea patimă 
a lui Hristos şi după suirea Lui la cer, mergând Sfântul Apostol Tadeu la Edesa, 
a pus pe Avgar în scăldătoarea Botezului. Şi botezându-l şi pe el şi pe toţi câţi 
erau sub ascultarea lui, în numele Tatălui şi al Fiului şi al Sfântului Duh, a ieşit 
Avgar din apă curăţit şi de acea puţină rămăşiţă de lepră. 


Regele Avgar al Edessei 


De atunci cinstind în tot chipul, închinându-se acelei dumnezeieşti asemănări a 
Chipului Domnului, şi vrând ca să fie cinstită de către toți, pe lângă celelalte ale lui 
bunătăţi, a adăugat şi aceasta: Ca pogorând chipul unui zeu, ridicat deasupra porţii 
celei de obşte a cetăţii şi sfărâmându-l, a pus în locul lui acea nefăcută de mână 
Icoană a Mântuitorului nostru şi Dumnezeu, înfrumuseţând-o, şi scriind aceste 
cuvinte: 

Și a dat poruncă ca oricine va intra pe acea poartă să dea cinstea şi închinăciunea 
ce se cuvine cinstitei şi de minuni făcătoarei Icoanei lui Hristos, şi apoi să intre în 
cetate. Această poruncă pioasă a bărbatului aceluia, a fost ținută cât a trăit el şi fiul 
său în viaţa aceasta. lar după ce nepotul lui a ajuns domnitor, a dat cu piciorul 
dreptei credinţe şi însuşi s-a întors la slujirea idolilor, şi a vrut să ridice deasupra 
porţii Edesei un idol şi să pogoare Icoana lui Hristos. 


Cunoscând aceasta din dumnezeiasca arătare episcopul cetăţii, a pus nevoinţa 
mare, şi de vreme ce locul unde stă Icoana era rotund, a aprins înaintea 
dumnezeieştii Icoane o candelă, şi a pus o cărămidă dinainte, şi zidind-o pe din 
afară cu var, a tocmit zidul de nu se vedea. Nemaivăzând, Icoana Domnului, 
păgânul a renunţat la lucrul ce începuse a face. 


Și a trecut multă vreme, încât ieşise din mintea oamenilor unde era ascunsă 
dumnezeiasca Icoană. lar când Osroe, împăratul perşilor, prădând cetăţile şi oraşele 
Asiei, a ajuns şi la Edesa, şi a pornit asupra ei toată meşteşugirea de luptă, a dat 
mare frică oamenilor cetății. Aceştia scăpând numai la Dumnezeu şi rugându-L cu 
lacrimi, aflară grabnica mântuire; căci într-o noapte s-a arătat o femeie preaslăvită 


dumnezeiasca Icoană nestricată, şi candela aprinsă de atâţia ani, încă şi în cărămida 
ce era pusă în preajma candelei. Şi arătând Icoana tuturor s-au umplut de nespusă 
bucurie şi veselie. 


Luând episcopul această Icoană şi făcând Litanie şi mulţumind a mers la locul 
unde spărgeau perşii cetatea. Şi dacă s-au apropiat, a picurat untdelemn din candela 
în focul cel gătit ce avea să ardă cetatea, şi a ars pe toţi de i-a prăpădit. lar dacă s-a 
apropiat episcopul cu dumnezeiescul chip de pădure unde era focul mare de 
mulţime de copaci, îndată s-a pornit vânt mare, şi a întors para focului asupra celor 
ce-l făcuseră şi i-au izgonit. Şi aşa cetatea Edesa s-a izbăvit de vrăjmaşii săi, prin 
milostivirea lui Hristos Dumnezeul nostru, şi prin arătarea preasfântului Chip cel 
nefăcut de mână. 


După mulți ani împăratul Romano, cel ce se chema Lacapenos, pe care şi 
Porfiroghenit îl numesc, cel ce a împărăuit cu ginerile sau Constantin, fiul 
împăratului Leon cel înţelept, a fost adusă acea sfântă mahramă, care avea pe ea 
Chipul cel nefăcut de mână al dumnezeieştii feţe a lui Hristos, în Constantinopol 
din Edesa care era stăpânită de saracini împreună cu toată Siria. Şi s-a făcut 
aducerea aceea în acest chip: Romano cel bătrân care stăpânea atunci, şi-a pus în 

gând să îmbogăţească cetatea împărătească şi cu aceasta icoană. Pentru aceea în 
multe vremi a trimis la Edesa, şi a cerut acea dumnezeiască omenească închipuire a 
Domnului, de la Amira cel ce se afla acolo, făgăduind că va plăti şi bani şi va 
slobozi pe prinşii de război, dar şi că nu se va mai porni cu vrăjmăşie oştile 
creştinilor împotriva acelor hotare. Şi au căzut la învoială. 


Şi de vreme ce a dat voie Amira şi a lăsat a fi aşa, luând episcopii Samosatelor, 
Edesei şi alţii cu frica lui Dumnezeu acea Sfântă Icoană şi epistola scrisă de 
Hristos, au purces în cale spre Constantinopol; iar pe cale se făceau nespuse 
minuni. Și dacă au sosit la locul Optimatelor şi la biserica Născătoarei de 
Dumnezeu ce se numeşte a lui Eusebiu, apropiindu-se mulţi bolnavi cu credinţă, s- 
au tămăduit de multe feluri de boli. lar un îndrăcit zicând: "la-ţi Constantinopole 
slavă, cinstea şi bucuria, şi tu Porfirogenitule împărăţia ta", îndată s-a tămăduit. 


Iar în cincisprezece zile ale lui august, în anul de la Hristos nouă sute cincizeci şi 
nouă, pe vremea împărăției lui Romano, au sosit arhiereii ce duceau Sfânta Icoană 
la Constantinopol la biserica Născătoarei de Dumnezeu, cea din Vlaherne, unde a 
fost primită cu închinăciune, cu cinste şi cu bucurie atât de împărat cât şi de 
domnul şi de întregul popor. 


lar a doua zi, adică în şaisprezece, după sărutare şi închinăciune, ridicând Icoana 
lui Hristos pe umere patriarhul Teofilact şi împărații cei tineri, pentru că cel bătrân 
lhpsea din pricina slăbiciunii, şi toţi cei mai de cinste şi toată plinirea bisericii au 
petrecut-o cu cinste, până la poarta cea de aur. Apoi ridicând-o de acolo cu cântări 
şi cu laude, şi cu făclii aprinse, au sosit la vestita şi marea biserică a înţelepciunii 
lui Dumnezeu. Și făcând şi acolo cinstirea ce se cădea, s-au suit la palatele 
împărăteşti, şi intrând în biserica Născătoarei de Dumnezeu, zisă a Farului, au pus 
acolo cinstitul şi sfântul Chip al Domnului Dumnezeului şi Mântuitorului nostru 
lisus Hristos. A Căruia este slava în veci. Amin. 


Tot în această zi (16 august), pomenirea Sfântului mucenic Diomid. 

Acest Sfânt era din Tarsul Ciliciei, din neam mare şi bun. Dar făcându-se mai bun 
după voinţă, se deprinsese cu meşteşugul de doctor, lecuind pe toţi cei ce mergeau 
la el: sufletele cu dumnezeiasca credinţă, iar trupurile cu meşteşugul. 


În zilele împăratului Dioclețian a plecat din Tars şi a mers la Niceea, în Bitinia. Şi 
fiind folositor şi acolo în tot chipul celor ce mergeau la dânsul şi cu credinţa 
dumnezeiască şi cu meşteşugul, a fost pârât la împărat. 


Însă când au venit ca să-l prindă, aflându-l mutat către Domnul, i-au tăiat capul şi 
l-au dus la împăratul. Dar pentru nemilostivirea ce au arătat cei ce au tăiat capul 
Sfântului, îndată au orbit. lar împăratul a poruncit iarăşi să-l ducă să-l aşeze la trup. 
Şi dacă l-au aşezat la trup, se spune că a revenit vederea celor ce orbiseră, când au 
tăiat capul Sfântului. 


Tot în această zi, pomenirea Sfântului Herimon (Heremon), care cu pace s-a 
Săvârşit. 
Tot în această zi, pomenirea deşertării şi a izvorârii din nou a fântânii de 


agheasma, cea din biserică. 


Tot în această zi, pomenirea înfricoşătoarei spaime a cutremurului care venise 
asupra noastră în vremile acelea şi de care, fără de nădejde ne-a mântuit 
Iubitorul de oameni Dumnezeu. 

Tot în această zi, pomenirea Sfântului mucenic Alcibiad, care prin foc s-a 
săvârşit. 


Tot în această zi, pomenirea Sfântului noul cuvios mucenic Nicodim cel de la 
Meteora, care pentru bună cinstire a mărturisit la anul 1551. 


Tot în această zi, pomenirea cuviosului Gherasim cel nou din Cefalonia, care cu 
pace s-a săvârşit. 


Sfântul Gherasim noul ascet din Cefalonia s-a născut în satul Trikkala în Pelo- 
ponez şi a devenit de tânăr călugăr în insula Zacinto. Mai târziu a devenit shimnic 
la Sfântul Munte şi a ucenicit pe lângă asceţii Muntelui Athos. Fiind binecuvântat 
de mai marii săi, călugărul s-a dus la Ierusalim pentru a venera Mormântul Purtător 
de Viaţă al Mântuitorului. După ce a vizitat mai multe locuri sfinte în Ierusalim, 
Muntele Sinai, Antiohia, Damasc, Alexandria şi Egipt, s-a întors la Ierusalim unde 
a devenit aprinzător al candelelor de la Mormântul Domnului. 


Călugărul a fost hirotonit diacon şi apoi preot de către Patriarhul Ierusalimului, 
Gherman (1534-1579). Sfântul Gherasim şi-a menţinut disciplina de ascet. Pentru 
singurătate s-a retras în Iordania, unde a petrecut patruzeci de zile fără odihnă. 
Primind binecuvântarea Patriarhului pentru viaţa în pustie, cuviosul Gherasim s-a 
retras la Zacinto în sihăstrie, mâncând doar vegetale. 

După cinci ani 1 s-a arătat să meargă în insula Cefalonia, unde a trăit într-o peşteră. 
A restaurat o biserică la Omala şi a pus bazele unei mănăstiri de maici unde a trăit 
în neîncetată suferință şi priveghere timp de treizeci de ani. Se ruga în genunchi, 
plecat la pământ. 


Pentru viaţa sa în exaltare a primit un dar minunat: darul de a vindeca bolnavii şi 
de a alunga duhurile necurate. 


La vârsta de 71 de ani, venerabilul Gherasim a ştiut dinainte că avea să moară în 
curând. A dat maicilor binecuvântarea sa şi în pace a adormit întru Domnul în ziua 
de 15 august 1579. Doi ani mai târziu mormântul sau a fost deschis, iar sfintele 
sale moaşte au fost găsite plăcut mirositoare şi intacte, înzestrate cu putere de 
vindecare. 


Cum sărbătoarea Adormirii Maicii Domnului cade în ziua de 15 august, cuviosul 
Gherasim e prăznuit pe 16 august. Sărbătoarea de azi celebrează dezvăluirea sfin- 
telor sale moaşte în 1581. 


Tot în această zi, pomenirea Sfântului noul mucenic Stamatie cel din Volos, care 
a mărturisit în Constantinopol, la anul 16580 şi de sabie s-a săvârşit. 


Sfântul mucenic Stamatios era de fel din Volos (Tesalia, Grecia). Pe când era la 
Constantinopol, Stamatie a fost calomniat de unii că ar fi acceptat să se 
convertească la islam, dar el însuşi a mărturisit cu curaj că este creştin. Atunci a 
fost dus în faţa vizirului ca unul care s-a lepădat de credința musulmană, dar el 
continuând să mărturisească pe Hristos, i s-a tăiat capul cu sabia din porunca 
vizirului în ziua de 15 august, în piaţa din faţa palatului de lângă biserica Sfânta 
Sofia. 


Tot în această zi, pomenirea Sfinţilor martiri bine credinciosului voievod 
Constantin Brâncoveanu, împreună cu fiii săi Constantin, Ștefan, Radu, Matei 
şi sfetnicul lanache, care au pătimit pentru Hristos la anul 1714. 


Ar De Dr dr dr de Dr dr de De Dr dr dr de de dr dr A de dr dr A A 


Xp XP XP IP IP 3 3 2 2 e IP 3 3 E E 0 E IP 3 E E IP XX XX 


Dr fe Ar Dr De dr de Dr De dr dr dr De de dr De de dr dr e De de dr fr A d 


Xp PP PP 0 E E IE IP IP 3 e IE IE II E E XX 


Acest binecredincios şi de Hristos iubitor voievod al Ţării Româneşti s-a născut la 
anul 1654 din părinţi de bun neam, după tată fiind coborâtor din voievodul Matei 
Basarab, iar după mamă, nepot al voievodului Şerban Cantacuzino, în timpul 
căruia la anul 1688 s-a tipărit pentru întâia dată în întregime Sfânta Scriptură în 
limba română. 


Rămas orfan de tată încă din pruncie, tânărul Constantin a fost crescut de către 
unchiul său, stolnicul Constantin Cantacuzino, cel mai învăţat boier al vremii sale. 
Acesta s-a îngrijit să-i pună dascăli înţelepţi spre a primi învăţătură aleasă. Pentru 
iscusinţa şi înţelepciunea sa Constantin a primit înalte dregătorii, bucurându-se de 
multă cinstire încă din tinereţe. 


După moartea voievodului Şerban Cantacuzino la anul 1688, luna octombrie în 29 
de zile, la stăruinţele tuturor boierilor şi dregătorilor ţării, vrednicul Constantin 
Brâncoveanu primi scaunul de domn al Ţării Româneşti, fiind uns de către 
mitropolitul Teodosie. Împodobit de Dumnezeu cu daruri alese, el a cârmuit ţara cu 
adâncă pricepere şi înaltă priveghere, cu blândeţe şi răbdare creştinească. 


Luând în ajutor pe Hristos, împăratul veacurilor şi având pildă pe vrednicii săi 
înaintaşi, Constantin voievod, îşi începu slăvita domnie punând temelia celei mai 
mari mănăstiri ctitorite de el, cea de la Hurezi, unde şi-a pregătit şi loc de veşnică 

odihnă. Nenumărate sunt însă bisericile şi mănăstirile ridicate sau înzestrate de 
milostivul şi evlaviosul domnitor pe tot cuprinsul Ţării Româneşti. 


Dărnicia şi purtarea de grijă a evlaviosului voievod Constantin Brâncoveanu nu se 
vor opri însă la hotarele Ţării Româneşti, ci se vor întinde şi la fraţii români din 
Moldova şi din Transilvania, fiind vrednice de pomenit şi multele ajutoare trimise 
drepteredincioşilor creştini aflaţi în suferință pe meleagurile siriene, caucasiene şi 
arabe, precum şi la toate locurile sfinte ale Răsăritului. 


Se întâmplă deci că în Săptămâna Patimilor, în anul de la Hristos 1714 a trimis 
sultanul turcilor, Ahmed al III-lea, mulțime de ostaşi de l-au luat pe Constantin 
Voda cu fii şi ginerii săi şi în Jalea tuturor locuitorilor oraşului Bucureşti l-au dus 
la înalta Poartă. Aici creştinul Voievod şi fiul său cel mare au fost chinuiţi cumplit 
de către necredincioşi vreme de patru luni, fiind supuşi la amarnice suferinţe. 

După aproape 25 de ani de strălucită domnie i-a fost dat marelui voievod Cons- 
tantin Brâncoveanu, din iconomia lui Dumnezeu, să-şi încununeze fruntea, el şi cei 
patru fu ai săi Constantin, Ştefan, Radu şi Matei, precum şi sfetnicul său lanache, 
cu coroana sfântă a muceniciei pentru credinţa ortodoxă, pe care au mărturisit-o şi 
nu au părăsit-o nici în faţa călăului păgân. 


În ziua praznicului Adormirii Maicii Domnului, la 15 august, când drept- 
credinciosul voievod Constantin Brâncoveanul împlinea 60 de ani, primi sfârşitul 
mucenicesc prin sabie împreună cu fiii săi: Constantin, Ştefan, Radu şi Matei şi cu 
sfetnicul său lanache, în cetatea Sfântului Constantin cel mare, la Constantinopol, 
în anul 1714. Trupurile martirizate au fost apoi aruncate de necredincioşi în mare, 
de unde au fost culese de creştini milostivi, care le-au îngropat în taină şi cu 
evlavie nu departe de Constantinopol, în insula Halchi, în biserica mănăstirii 
Maicii Domnului. 


Osemintele Sfântului voievod martir au fost aduse în ţară la anul 1720 de către 
doamna Marica, soţia sa şi înmormântate în biserica Sfântul Gheorghe nou din 
Bucureşti, ctitoria sa, unde de atunci şi până în zilele noastre veghează lumina 
candelei care aminteşte locul de odihnă al voievodului. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP IP IP 3 3 2 2 E IP 5 3 2 E 0 E IP IP IE E IP XXX 


Dr fe Ar dr De fr dr Dr De dr dr Dr De de dr De de Dr dr e de de dr fr A d 


XP PP 0 E IE IP IP 3 5 E IE II IE E E XX 


Proloagele din 16 august 


Luna august în 16 zile: Istorisire despre chipul cel nefăcut de mână al Domnului 
nostru lisus Hristos, şi despre aducerea lui din Edesa, în Constantinopol 


În zilele în care Mântuitorul nostru Hristos S-a arătat pe pământ şi propovăduia 
Împărăţia lui Dumnezeu, săvârşind multe minuni, era cârmuitor în cetatea Edesei, 
din Siria, un oarecare Avgar. Acesta pătimea de o boală cumplită, că avea lepră 
neagră, care-i cuprinsese tot trupul şi stătea toată vremea în casă, chinuit de 
suferinţe, şi nu voia să-l vadă nimeni dintre supuşii săi, fiind atât de urât de boală 
încât, văzându-se, se scârbea singur de chipul său. Deci, auzind el de Domnul 
Hristos şi de minunatele tămăduiri ce le făcea numai prin cuvânt, a fost cuprins de 
dorinţa de a-L vedea cu ochii lui, încredinţat fiind că va primi şi el tămăduire de 
suferințele sale. Dar, neputând să meargă el însuşi în ludeea, a trimis o scrisoare, 
cu rugămintea către Hristos, ca să vină Domnul la dânsul, în cetatea Edesei. 


Scrisoarea aceluia este scrisă astfel: "Avgar, domnul Edesei, lui Hristos, Mân- 
tuitorul cel bun, Care S-a arătat, în părțile Ierusalimului, în Trup, să se bucure. Eu 
am auzit de Tine şi de slăvitele Tale fapte minunate că tămăduieşti fără doctorii, 
bolile; orbilor le dai vedere, şchiopilor umblare, pe cei leproşi îi curăţeşti, goneşti 
din oameni duhurile cele necurate, pe cei paralizaţi, care de mulţi ani zac în pat, îi 
tămăduieşti prin cuvânt şi pe cei morţi îi înviezi, deci, unele ca acestea auzind eu, 
din două, una gândesc că eşti, ori Dumnezeu, pogorât din Cer, ori Fiul lui 
Dumnezeu, că faci nişte lucruri ca acestea, de mirare. Pentru aceasta, scriu către 
Tine smerita mea carte, cu rugămintea ca să Te osteneşti a veni la mine, să-mi 
vindeci boala mea cea netămăduită, de care pătimesc de mulți ani. Aud, încă, şi 
acestea, că evreii Te urăsc pe Tine şi că vor să-Ți facă rău. Deci, eu am o cetate, 
care, deşi nu este foarte mare, însă este prea frumoasă şi îndestulată cu toate 
bunătăţile. Vino, deci, la mine şi locuieşte în cetatea mea, care ne va fi îndestulată 
cu toate cele de trebuinţă”. 

Temându-se însă că Hristos nu va veni, Avgar a socotit de cuviinţă să trimită, 
odată cu scrisoarea, şi pe un zugrav vestit, ce se numea Anania, ca acesta să-i 

închipuiască faţa Mântuitorului pe pânză, ca, măcar în felul acesta, să poată vedea 
pe cel ce stăpâneşte toate tainele firii. 


Mergând, deci, la Ierusalim şi aflând pe Hristos, Anania privea cu multă luare 
aminte faţa Lui, străduindu-se să zugrăvească, cu meşteşugul lui, chipul Domnului, 
şi nu izbutea. Dar Domnul, Cel a toate văzător, cunoscând gândul lui Anania, a 
trimis pe apostolul Toma să cheme la sine pe acel bărbat, care sta pe o piatră, în 
mijlocul mulțimii, şi încerca să-l zugrăvească faţa. 


Iar Domnul, citind scrisoarea, a scris răspuns lui Avgar, astfel: "Fericit eşti Avgar, 
cel ce nu M-ai văzut şi ai crezut în Mine, că scris este despre Mine: Cei ce Mă văd 
pe Mine, nu vor crede, iar cei ce nu Mă văd, vor crede şi vor moşteni viaţa cea de 
veci. Îmi scrii Mie, să vin la tine, dar se cade Mie să săvârşesc cele pentru care sunt 
trimis, iar, după săvârşirea lor, să Mă întorc la Tatăl, Care M-a trimis pe Mine. 
După Înălţarea Mea, însă, voi trimite la tine pe unul din apostolii Mei. Acela te va 
tămădui de bolile ce te-au cuprins şi viaţă veşnică îți va dărui ţie şi celor ce sunt cu 
tine". Deci, săvârşind Domnul scrisoarea Sa, a pecetluit-o cu a Sa pecete, pe care 
scria cu litere evreieşti: "A lui Dumnezeu faţă, dumnezeiască minune". 


Şi a împlinit Domnul şi cealaltă dorire a lui Avgar şi a zugravului Anania. Că 
Domnul, cerând puţină apă şi spălându-Se pe faţă, 1 s-a dat o năframă, ca să se 
şteargă, şi, ştergându-Se, chipul Domnului s-a întipărit pe pânză, atât de limpede, 
cum n-ar fi putut nici o mână omenească să-L zugrăvească. 


Și Domnul, chemând pe Anania, i-a dat, o dată cu scrisoarea şi această pânză, să o 
ducă stăpânului său, ca răsplătire pentru credinţa sa. 


lar Avgar, primind mahrama ca pe o icoană a Mântuitorului nefăcută de mână, şi 
închinându-se ei, îndată a simțit cum îl părăsesc durerile şi cum i se curăţeşte 
trupul de lepră, că n-a mai rămas din ea decât o mică pată. 


Deci, după ce Domnul a înviat şi S-a înălţat la Cer, Sfântul apostol Tadeu a venit în 
Edesa, propovăduind credinţa cea nouă. Şi l-a chemat, îndată, la sine Avgar şi, 
primind, de la sfântul apostol, botezul, s-a tămăduit deplin. A dărâmat, apoi, şi 
idolul cel păgânesc, de la poarta cetăţii, şi, zidind o firidă rotundă deasupra intrării, 
a aşezat acolo icoana cea nefăcută de mână a lui Hristos, pentru ca toţi cei ce vor 
intra şi vor ieşi pe poartă, să dea cinstire lui Dumnezeu cel adevărat. Şi a stat acolo 


sfânta mahramă tot timpul cât a domnit Avgar şi fiul său. 

Dar a venit, la cârma treburilor, un nepot al lui Avgar, care s-a lepădat de credinţa 
cea dreaptă şi acesta vroia să aşeze un idol, în locul dumnezeiescului chip. Drept 
aceea, episcopul locului a pus noaptea, de s-a zidit firida în care se afla sfântă 
mahrama, iar necredinciosul nepot, nemaivăzând-o, şi-a părăsit gândul său. 


Au trecut, după aceea, mulţi ani şi Edesa a căzut sub turci, iar icoana a rămas tot 
acolo. Şi a fost lăsată în acel loc până la anul 944, când a fost adusă la 
Constantinopol, de împărat, plătită cu slobozirea unor turci vestiți, care erau în 
robie la greci. 


Deci, s-a adus cu slavă chipul cel nefăcut de mână a lui Hristos în împărăteasca 
cetate şi, aşezându-se prăznuirea aducerii chipului cel nefăcut de mână la 16 
august, sfânta mahramă a fost pusă în biserica Preasfintei Născătoare de 
Dumnezeu, numită a Farului, spre apărarea cetăţii şi spre slava lui Hristos Dumne- 
zeu, acum şi pururea şi în vecii vecilor ! Amin. 


Intru această zi, cuvânt al cuviosului Părintelui nostru loan Damaschin, despre 
închinarea la Sfintele icoane 


De vreme ce unii ne urăsc pe noi, pentru că ne închinăm şi cinstim chipul 
Mântuitorului nostru şi al împărăteşti Maici a lui Dumnezeu, şi, încă şi ale altor 
Sfinţi, robi ai lui Hristos, să audă aceştia că la început, Dumnezeu a făcut pe om 
după chipul şi asemănarea Sa. Căci, pentru ce ne cinstim unii pe alții, numai pentru 
că suntem zidiţi după chipul lui Dumnezeu? Că, precum grăieşte de Dumnezeu 
purtătorul şi cel dintre Sfinți marele Vasile: "Cinstirea chipului de pe icoană 
merge la chipul Sfântului din cer, după a cărui asemănare s-a întocmit icoana”. 


Aceasta a fost şi pricina că oamenii, din timpul lui Moise se închinau cortului celui 
sfânt, care avea închipuite pe el zugrăveli cereşti şi, mai ales, asemănări din toată 
făptura, înconjurându-l. Pentru că a zis Dumnezeul lui Moise: "Vezi, să faci toate 
după chipul cel arătat ţie, în munte". Iar heruvimii, cei ce umbreau altarul, oare, n-a 
fost zidit cu meşteşug de mâini omeneşti? Deci, Sfânta Scriptură osândeşte pe cei 
ce se închină la chipuri cioplite şi care jertfesc dracilor. Pentru că şi păgânii şi 
iudeii jertfeau; dar păgânii aduceau jertfe dracilor, iudeii, lui Dumnezeu. Drept 
aceea, jertfele cele păgâneşti erau lepădate şi blestemate, iar jertfa iudeilor era 
binecuvântată şi primită de Dumnezeu. 


Astfel, a adus şi Noe jertfă şi a plăcut lui Dumnezeu, cu miros de bună mireasmă, 
pentru că era adusă Lui, din inimă curată şi de bună voie. lar ciopliturile păgâneşti, 

de vreme ce erau idoli drăceşti, sunt oprite şi blestemate, ca fiind spurcate şi lui 
Dumnezeu urâte. 


Pe lângă aceasta, cine poate să zugrăvească faţa lui Dumnezeu, Celui nevăzut, fără 
de trup, necuprins, nici închipuit? Este, deci, cea mai de pe urmă şi fără de 
Dumnezeu nebunie, să închipuiască cineva Dumnezeirea, precum se află Ea însăşi. 
Pentru aceasta în Testamentul Vechi, nu se învăţa cinstirea icoanelor. 


lar, după aceea, când milostivul Dumnezeu a orânduit, cu îndurările Sale, a noastră 
mântuire, s-a făcut om cu adevărat şi nu S-a arătat numai cu închipuire omenească, 
precum S-a arătat lui Avraam, oarecând, şi proorocilor, ci, după ființă şi cu 
adevărat, om s-a făcut, înstrăinându-Se, pe pământ, a petrecut cu oamenii, a făcut 
minuni, a pătimit, pe cruce S-a răstignit şi îngropat fiind, a treia zi a înviat şi la 
ceruri S-a înălţat. Atunci, toate acestea s-au făcut cu adevărat şi au fost văzute de 
oameni. 


Dar, noi, nefiind într-acele vremi şi acestea nevăzându-le, ele au fost scrise, spre 
învăţătura ar noastră şi aducerea aminte, ca pe cele ce nu le-am văzut, auzindu-le şi 
crezând, să câştigăm dumnezeiasca fericire. 


Dar, de vreme ce nu tuturor s-a dat ştiinţa Scripturilor, nici silinţa la citirea cărţilor, 
Sfinţii Părinţi, cu un glas, au judecat, că pentru o mai grabnică aducerea minte, 
acestea să fie închipuite pe icoane, ca nişte semne prea slăvite şi de biruință 
purtătoare. Pentru că, adeseori, dintr-a noastră nepurtare de grijă, mintea uită 
pătimirea Domnului, dar, privind spre închipuirea răstignirii lui Hristos, îndată ne 
aducem aminte de mântuitoarele Lui patimi, şi, căzând, ne închinăm nu zugrăvelii, 
ci Aceluia, a Cărui închipuire este. Că nu materia din care este făcută cartea 
Evangheliei o cinstim, ci Cuvântul lui Dumnezeu, scris într-însa. De asemenea, 
nici lemnul din care este făcută crucea, ci răstignirii lui Hristos, celei amintite prin 
cruce, ne închinăm, căci astfel, ce ar fi însemnat crucea, de n-ar fi închipuit prin ea 
răstignirea lui Hristos? 


Acelaşi lucru se cuvine a-l şti şi despre icoana Preasfintei Născătoare de Dumne- 
zeu, pentru că cinstea aceea, pe care o aducem Maicii lui Dumnezeu, merge spre 
Cel ce S-a întrupat dintr-însa. Asemenea, şi vitejeştile nevoinţe, cele închipuite pe 
icoane, ale Sfinţilor plăcuţi lui Dumnezeu, ne deşteaptă pe noi la bărbăție 
duhovnicească, la râvnă şi la urmarea faptelor celor bune, spre slava lui Dumnezeu. 
Că, precum am zis, cinstirea, în icoanele lor, a celor aleşi, este mărturia osârdiei 
noastre înaintea Domnului tuturor. Și cinstirea această merge, cu adevărat, la 
chipul cel dintâi. 

Este drept, ca această predanie a icoanelor nu este pusă în Sfânta Scriptură, precum 
nici închinarea spre răsărit, cinstirea Crucii şi multe altele asemenea. Se află scris, 
însă, în istorie că Avgar, domnul Edesei, a trimis pe zugravul său, ca să zugră- 
vească pentru sine chipul Domnului. Dar acela, din pricina luminării minunate ce 
ieşea din faţa lui Hristos, n-a putut să împlinească ceea ce 1 se poruncise. Atunci, 
Însuşi Domnul a întipărit pe mahramă, chipul Lui cel dumnezeiesc şi de viaţă 
făcător, închipuind în acest fel asemănarea Sa, şi a trimis-o lui Avgar, împlinindu-i 
dorinţa. 


Iar că Sfinţii apostoli ne-au dat nouă multe rânduieli în afară de Scriptură, aceasta, 
Pavel, apostolul neamurilor, o mărturiseşte astfel: "Deci, dar, fraţilor, staţi neclintiți 
ŞI ţineţi predaniile pe care le-aţi învăţat, fie prin cuvânt, fie prin epistola noastră” 
(II Ţes. 2, 15). Şi iarăşi: "Fraţilor, vă laud că în toate vă aduceţi aminte de mine şi 
ţineţi predaniile, precum vi le-am dat (| Cor. 11,2). 


Întru această zi, pătimirea Sfântului mucenic Diomid, doctorul (f 304) 


Sfântul Diomid era de neam din Tarsul Ciliciei, cu meşteşugul, doctor, iar cu 
credinţa, creştin tămăduia nu numai trupurile, ci şi sufletele omeneşti. Că învăţa pe 
păgâni să creadă în Hristos şi-i aducea pe ei la Sfântul Botez. 


lar în vremea împăratului Dioclețian, lăsând Tarsul, a mers în Niceea, cetate din 
Bitinia, şi, acolo, după obiceiul său, făcând leacuri, tămăduia toate bolile, nu atât 
cu cele materiale, cât, mai ales, prin chemarea numelui lui lisus Hristos, cel 
Atotputernic şi dătător de tămăduiri, şi cu însemnarea cinstitei Cruci. ȘI, aşa, în 
câştiga pe cei necredincioşi. Şi mulți se întorceau, prin leacurile şi învăţătura lui, 
de la înşelăciunea idolească, spre Hristos. 


De acest lucru înştiințându-se Dioclețian împăratul, care se afla atunci, în părțile 
acelea ale Răsăritului, a trimis să-l prindă pe el. Şi, când au ajuns la dânsul, ostaşii 
trimişi l-au aflat pe el tocmai adormit în Domnul. Deci, i-au tăiat capul mortului, ca 
să-l ducă la împărat. lar, după tăierea capului, îndată, ostaşii aceia şi-au pierdut 
lumina ochilor şi au rămas orbi. Și, îndrumați fiind de alţii, au mers la împărat, 
ducând capul tăiat al lui Diomid. Deci, împăratul, văzând capul şi pe ostaşi orbi, le- 
a poruncit lor ca, iarăşi, să ducă înapoi capul, la locul său. Și când ostaşii au făcut 
aceasta, îndată au văzut. Şi au crezut în Hristos, adevăratul Dumnezeu, Căruia Se 
cuvine slava, în veci ! Amin. 


Intru această zi, cuvânt din prooroceştile învățături, către episcopi şi către toată 
ceata sfinţită, ca să înveţe pe oameni dreapta credinţă fără teamă 

Aşa zice Domnul: "Fiul omului să mergi şi să spui fiilor lui Israel şi să grăiesti 
cuvintele Mele către dânşii. Să nu te temi de dânşii, nici să nu te înspâimântezi de 
faţa lor, fiindcă neam îndărătnic sunt. Pentru că strajă te-am pus pe tine peste casa 
lui Israel. Că, auzind tu cuvântul din gura Mea, să-i îngrozeşti pe ei, în numele 
Meu. Când zic Eu celui fără de lege: "Cu moarte vei muri," şi nu-i vei spune lui, 
nici nu vei zice celui fără de lege să părăsească şi să se întoarcă din calea lui cea 
rea, ca să fie viu, iar cel fără de lege va muri în fărădelegile lui, apoi, sângele lui, 
din mâinile tale, îl voi cere. Iar, de-i vei spune tu celui fără de lege şi nu se va 
întoarce de la fărădelegile sale, şi din calea sa cea rea, şi cel păcătos va muri întru 
fărădelegile sale, atunci tu îţi vei izbăvi sufletul tău. Şi, dacă vreun drept se va 
abate din calea cea dreaptă a sa şi va face păcate, şi osânda este pusă înaintea sa, şi 
el va muri, fiind de tine lăsat să moară în fărădelegile sale, ca şi cum faptele lui 
bune nu s-ar pomeni, atunci, sângele lui, din mâinile tale, îl voi cere. Iar, de vei 
spune tu dreptului aceluia să nu greşească, şi te va asculta, dreptul acela va trăi în 
veac, iar tu îți vei izbăvi sufletul tău”. 


Să mai zicem, iarăşi, şi din Faptele Sfinților Apostoli, precum a zis Pavel: "Voi 
ştiţi cum m-am purtat cu voi, în toată vremea, din ziua cea dintâi, când am venit în 
Asia, slujind Domnului, cu toată smerenia şi cu multe lacrimi şi încercări, care mi 
s-au întâmplat, prin uneltirile iudeilor. Şi cum nu v-am ascuns nimic din cele 
folositoare, ca să nu vi le vestesc şi să nu învăţ, fie înaintea poporului, fie prin case, 
mărturisind şi iudeilor şi elinilor întoarcerea la Dumnezeu prin pocăinţa şi credinţa 
în Domnul nostru lisus Hristos. Iar, acum, iată, că fiind eu mânat de Duhul, merg 
la Ierusalim, neştiind cele ce mi se vor întâmpla acolo. Pentru aceea, vă 
mărturisesc, în ziua de astăzi, că sunt curat de sângele tuturor. Căci nu m-am ferit 
să vă vestesc toată voia lui Dumnezeu. Drept aceea, luaţi aminte de voi înşivă şi de 
toată turma... Că eu ştiu aceasta, că după plecarea mea, vor intra, între voi, lupi 
îngrozitori, care nu vor cruța turma." (Fapte 20, 18-22,26-29). 


Acelaşi Pavel, în Epistola sa către Timotei, a zis: "De pofteşte cineva episcopie, 
bun lucru doreşte. Se cuvine, dar, ca episcopul să fie fără de prihană, bărbat al unei 
singure femei, veghetor, înţelept, cuviincios, iubitor de străini, destoinic să înveţe 
pe alţii, nebeţiv, nedeprins să bată, neagonisitor de câştig urât, ci blând, paşnic, 
neiubitor de arginţi, bine chivernisind casa lui, având copii ascultători, cu toată 
bunăcuviinţa; că dacă nu ştie cineva să-şi rânduiască propria lui casă, cum va putea 
purta grijă de Biserica lui Dumnezeu" (1 Tim. 3, 1-5). 


Și, iarăşi, acelaşi apostol zice: "Propovăduieşte cuvântul, stăruieşte cu timp şi fără 
de timp, mustră, ceartă, îndeamnă, cu toată îndelunga-răbdare şi învăţătura. Căci, 
va veni o vreme, când nu vor mai suferi învăţătura sănătoasă şi - dornici să-şi 

desfăteze auzul - îşi vor îngrămădi învăţători după poftele lor şi îşi vor întoarce 
auzul de la adevăr şi se vor abate către basme." (II Tim. 4, 2-4). 


Drept aceea, fraţilor, acestea auzindu-le, să ne îngrijim de mântuirea noastră şi a 
oamenilor, pe de o parte, cu rugăminte, iar, pe de alta, cu certarea, învățând 
poporul lui Dumnezeu să păzească viaţa curată şi să-L facă lor, pe Dumnezeu, 
milostiv. Şi, aşa, ne vom mântui şi pe noi, şi pe dânşii. Că a Lui este slava, acum şi 
pururea şi în vecii vecilor ! Amin. 

Sfântul Nicolae Velimirovici - Proloagele de la Ohrida din 16 august 


Pomenirea aducerii Sfintei Mahrame, icoana cea nefăcută de mână a 
Domnului nostru lisus Hristos 


În vremea când Domnul nostru Hristos ieşise la predicarea Veştii celei Bune a 
împărăției lui Dumnezeu şi vindeca toată boala şi toată neputinţa din popor, locuia 
în cetatea Edessei, la malul râului Eufrat, un rege pe nume Abgar |Avgar], al cărui 
trup era acoperit cu totul de lepră. 


De cum ajunsese până la Avgar vestea despre Hristos, că este Vindecător al 
tuturor bolilor şi durerilor oamenilor, el a trimis în Palestina un artist pictor, pe 
nume Anania, împreună cu o scrisoare adresată lui Hristos, în care îl ruga cu 
plecăciune să vină la Edessa şi să îl vindece de cumplita boală a leprei. 


Dar gândindu-se că poate Domnul Hristos nu va putea veni totuşi la el, regele îl 
trimitea şi pe Anania pictorul care avea menirea să facă portretul Mântuitorului 
şi să îl aducă la Edessa, căci el credea că şi numai privind la portretul 
Mântuitorului se va vindeca de boală. 


Mântuitorul i-a zis lui Anania că nu poate veni, deoarece s-a apropiat timpul 
Patimii Lui. Zicând aceasta, EI Şi-a spălat Faţa cu apă, apoi a cerut un ştergar 
în patru colțuri cu care S-a şters şi Chipul Lui cel Dumnezeiesc a rămas întipărit 
pe el. 

Domnul 1-a dat pânza lui Anania, zicându-i că Avgar se va însănătoşi, dar nu 
desăvârşit, ci îi va mai rămâne un rest de boală, de care va scăpa numai atunci când 
la Edessa va ajunge un trimis al Lui şi îl va învăţa pe el toate. 


Primind ştergarul cu Chipul Mântuitorului, Avgar I-a sărutat şi s-a curăţat cu 
tot trupul de lepră, în afară de un mic loc care i-a mai rămas pe faţă. 


Mai târziu la regele Avgar în Edessa a ajuns Sfântul apostol Thadeu care a 
predicat acolo Evanghelia şi în taină 1-a vindecat pe Avgar desăvârşit şi 1-a 
botezat. 


Regele Avgar atunci a distrus toţi idolii şi toate capiştile idoleşti din porțile 
Edessei. El a pus Sfânta Mahramă pe o scândură prețioasă de lemn, a înrămat-o 
într-o margine de aur pe care a împodobit-o cu mărgăritare şi a aşezat-o sus, în 
poarta mare a Cetăţii Edessa. 


Direct pe materia porţii, sub icoană, regele Avgar a pus să se sape următoarele 
cuvinte: 


Dar peste generaţii, unul din stră-strănepoţii lui Avgar s-a întors la necurata 
idolatrie şi atunci episcopul Edessei a venit noaptea şi a zidit cu totul Sfânta 
Mahramă în frontonul porţii cetăţii. 


Au trecut mai multe veacuri şi în timpul împăratului Iustinian, regele persan 
Hosroe a asediat Edessa, iar cetatea s-a aflat în strâmtorare mare. S-a întâmplat 
atunci că episcopul cetăţii, Evlavie, 


Episcopul a mers şi a descoperit-o şi cu puterea ei Cetatea Edessei a biruit 
puterea persană. 


Pomenirea Sfântului mucenic Diomid 


Sfântul Diomid a fost medic, provenind dintr-o familie aristocratică din Tarsus. 
Vindecând poporul, Sfântul Diomid îi învăţa astfel credinţa creştină. 


Împăratul Dioclețian a poruncit decapitarea lui, care a avut loc la Niceea, în anul 
298. Cei care i-au tăiat capul şi luându-l,l-au dus împăratului, au orbit, dar apoi 
ducându-l înapoi, punându-l lângă trup şi rugându-se şi-au recăpătat vederea. 

(Cf. Sinaxarul din Mineiul pe august (Bucureşti: Ed. Inst. Biblic şi de Misiune al 
B.O.R., p. 204): «în zilele împăratului Dioclețian, [Sfântul Diomid] a plecat din 
Tars[ul Ciliciei] şi a mers la Niceea, în Bitinia. Și, fiind folositor şi acolo în tot 
Chipul celor ce mergeau la dânsul şi cu credință dumnezeiască şi cu meşteşugul, a 
fost pârât la împărat, însă când au venit să-l prindă, aflându-l mutat către 
Domnul, i-au tăiat capul şi l-au dus la împăratul. Dar pentru nemilostivirea ce au 
arătat cei ce au tăiat capul Sfântului, îndată au orbit. lar împăratul a poruncit 
iarăşi să-l ducă să-l aşeze la trup. Şi dacă I-au aşezat la trup, se spune că a 
revenit vederea celor ce orbiseră, când au tăiat capul Sfântului. ») 


Pomenirea Sfântului prea cuvios Ioachim din Osogovsk 


Sfântul Ioachim a dus viaţa tuturor nevoinţelor în a doua jumătate a veacului al 
unsprezecelea, la Muntele Osogovsk, într-o peşteră ce se afla în apropierea unui 
loc numit Sarandopor. 


Mai târziu pe acest loc un alt ascet, Theodor de la păşunea Oilor, căruia îi apăruse 
în vis Sfântul Ioachim, a zidit o sfântă biserică. 


De-a lungul veacurilor multe minuni s-au lucrat la moaştele Sfântului Ioachim 
aflate în acest loc şi se mai lucrează şi astăzi. 


Pomenirea Sfântului mucenic Stamatie 


Sfântul Stamatie a fost ţăran născut în satul Voios, din Thessalia. Când în partea 
locului a venit un agă ticălos care a început să strângă birurile țăranilor cu multă 
sălbăticie şi multe fărădelegi, ţăranul Stamatie, împreună cu alți bărbaţi, au pornit- 
o către Constantinopol să se plângă marelui vizir. 


Prin criticile tăioase pe care Sfântul Stamatie le-a adus cu dreptate împotriva 
ticălosului agă, el i-a ofensat pe cei din anturajul vizirului, ceea ce a dus la 
arestarea lui. Mai întâi ei au încercat să- 1 facă să treacă la islam cu ademeniri şi cu 
linguşiri, promiţându-l bogăţie, cinste şi onoruri. El însă le-a strigat în faţă: 
„Hristos este cinstea, bogăţia şi onoarea mea!" Turcii I-au torturat bestial, iar la 
urmă i-au tăiat capul înaintea porţilor Bisericu Sfintei Sofia. 


Aşa s-a încununat cu cununa veşnicei slave acest viteaz oştean al lui Hristos, la 
anul 1680. 

Cântare de laudă la regele Avgar 


O, Doamne al blândețelor, Descoperitorule de taine, 
De taine minunate ce pământenii nicicând n-au văzut! 


Tu cu adevărat vestit-ai poporului strâns la mare 
Că neamurile toate dintr-ale pământului margini 
Cu strămoşul Avraam la masă vor sta! 


Tu cu adevărat vestit-ai că necredincioşii fii 
Ai strămoşului Avraam, deşi iudei, 

Departe de acea masă vor sta, 

Surghiuniţi în întunericul cel mai dinafară 
Din pricina inimilor lor împietrite! 


Tu astă prorocească taină vestit-ai, 
Și ea s-a împlinit: 

Iudeii a Ta faţă privit-au, 

Și pe ascuns moarte Ți-au gătit. 


Dar regele-Avgar de departe 


Ar Dr Dr dr dr dr Dr dr de Dr Dr dr dr de de dr dr A de dr dr A A 


XP PP PP 0 E E IE IP IE 3 E E IE II IE E E XX 


Dr fe de Dr De fr De Dr De dr Dr Dr De dr dr De de dr dr e De de dr A d 


Cu trupul lepros, lepros şi cu sufletul, 

Din leproasa credinţă păgână urechi a avut 
Să audă vestea cea despre Tine purtată 

De al oamenilor cuvânt. 


EI urechi a avut să audă Cuvântul Tău 
Și ale Tale minuni, 

Urechi a avut să audă de Tine 

Și în Tine să creadă 

Desăvârşit. 


Chipul feţei Tale preacurate văzând 
EI L-a sărutat cu lacrimi de bucurie, 
Şi desăvârşit sănătos s-a făcut 

Cu sufletul şi cu trupul. 


Al regelui Avgar suflet la Ceruri a suit 
Cu strămoşul Avraam să se veselească în veci. 


Cugetare 


Biserica ortodoxă nu se compară cu nici o denominaţiune creştină, deoarece ea are 
toată bogăţia neştirbită a unei Sfinte Tradiţii neîntrerupte. Protestanţii nu vor să 
audă decât de Biblie. Biblia însă nu poate fi interpretată în afara Sfintei Tradiţii. 

Sfântul apostol Pavel însuşi porunceşte: Deci dar, fraţilor, staţi neclintiţi şi ţineţi 
predaniile pe care le-aţi învăţat, fie prin cuvânt, fie prin epistola noastră (II 
Tesaloniceni 2: 15). 


Nu încape nici o îndoială că realitatea icoanei comandate de Regele Avgar se 
înscrie în Tradiţia Apostolică, chiar dacă în epistolele lor păstrate în Canonul 
Biblic Sfinţi Apostoli nu o menționează. 


Sfântul apostol Thadeu, de exemplu, nu a lăsat nici o scriere. (Potrivit concepţiei 
protestante aceasta ar însemna că prin urmare el nici nu a predicat Sfânta 
Evanghelie credincioşilor.) Şi atunci, cum de mai este el socotit apostol al lui 
Hristos? Sfântul loan Damaschin însă citează limpede icoana Regelui Avgar în 
apărarea sa pentru cinstirea sfintelor icoane. 


Cât de simplă, de adâncă şi de mişcătoare este scrisoarea adresată de regele Avgar 
Mântuitorului Hristos! EL mai întâi Îi spune că a auzit de minunile Lui, prin care 
vindecă toate neputinţele şi învie morţii. Apoi îl roagă cu plecăciune să vină până 
la Edessa şi să îl vindece şi pe el. Apoi, încheie astfel: „Mai aud că iudeii Te urăsc 
şi umblă să îţi facă rău şi să Te omoare. Ci află că eu aici am o cetate care, deşi 
mică, e frumoasă şi clădită într-un loc răsfăţat şi plină este ea de toate 
bunătăţile, neducând lipsă de nimic; deci vino aici şi trăieşte alături de mine, 
căci îndestulată este ea pentru noi amândoi." 


lată ce inimă are față de Domnul un rege păgân, pe când regii Ierusalimului găteau 
moarte Stăpânului, lubitorului de oameni. 


Luare aminte 


Să luăm aminte la minunatul ajutor pe care l-a dat Dumnezeu lui Ionatan, fiul lui 
Saul (| Regi 13-14): 

e La cum filistenii s-au ridicat împotriva iudeilor şi era oștirea lor multă, ca 
nisipul de pe malul mării (I Regi 13: 5); 

e La cum Ionatan, împreună cu tânărul lui purtător de arme, i-a atacat pe 
filisteni, punându-și nădejdea în Domnul şi aşa a semănat moarte, panică şi 
derută în tabăra filistenilor, care la urmă au fost biruiţi; 

e La cum şi noi, creştinii cei de astăzi, trebuie să cunoaştem adevărul 
cuvintelor rostite de lonathan: Pentru Domnul nu e greu să izbăvească şi 
prin puţini şi prin mulţi (I Regi 14: 6). 

Predică despre Lăstarul dumnezeiesc al rădăcinii lui lesei 


“O Mlădiţă va ieşi din tulpina lui lesei şi un Lăstar din rădăcinile lui va da” 
(Isaia 1:11) 


Având asemenea prorocii limpezi despre Hristos Domnul, cum oare de nu au 
crezut iudeii că EI este Mesia? Ei nu au putut să creadă, pentru că erau cuprinşi de 
o mândrie satanică şi dementă, iar acea mândrie dementă îi făcuse şi ucigaşi ai 
sfinților şi drepţilor din Israel. 


Căci cine este Mlădiţă ieşită din tulpina lui lesei dacă nu chiar Hristos Domnul? 
lesei a fost tatăl Regelui David, iar Mesia era aşteptat să iasă din casa lui David. 
Domnul Hristos a ieşit deci din casa lui David şi din Betleem, cetatea lui David. 


Mlădiţa ce va ieşi din tulpina lui lesei se referă deci la descendența după trup a 
Domnului nostru lisus Hristos, prin Fecioara Maria, care era descendentă a spiţei 
lui lesei şi Regelui David, iar Lăstarul ce dă din rădăcinile lui lesei semnifică 
descoperirea acelei dreptăţii a Lui care fusese călcată în picioare de mulţi dintre 
regii casei lui David. 


Căci dreptatea călcată în picioare este ca o cioată uscată de copac şi uneori, din 
cioatele uscate, călcate în picioare şi dispreţuite, răsare câte o mlădiţă de mirare. 


Domnul lisus Hristos este o astfel de Mlădiţă, un astfel de Lăstar, care a lăstărit cu 
de la sine putere. Prin Maica Lui, EI este din Casa lui David; prin dreptatea Lui, El 
este iarăşi din Casa lui David, iar prin Naşterea Lui cea minunată şi fără de 
sămânță, EI este de la Duhul Sfânt. În veşnicie, EL este de la Tatăl, născut fără 
mamă; iar în timp, El este fiul Maicii care a născut fără bărbat. 


In veşnicie, omenitatea Lui a rămas ascunsă sub Dumnezeirea Lui; iar în timp, 
Dumnezeirea Lui a rămas ascunsă sub Omenitatea Lui. 


În zadar a privit Pilat la această Mlădiţă a tulpinii lui Iesei şi a strigat lată Omul! 
(loan 19: 5): a fost ca şi când cineva ar depista un fir care face legătura electrică 
între mai multe fire şi ar striga: „lată firul!" Acel om nu recunoaşte şi curentul 
electric care străbate firul, precum Pilat nu L-a recunoscut pe Dumnezeu în Omul 
pe Care L-a arătat. 


O, Stăpâne Doamne lisuse Hristoase, Cela ce eşti Dumnezeu şi Om şi lubitor de 
oameni, ajută-ne nouă să Te iubim în veci, pe Tine Dumnezeul nostru şi 

mântuieşte sufletele noastre. Căci numai Ţie se cuvine pururi toată Slava, cinstea 
şi Inchinăciunea. Amin. 

Sfântul mucenic Diomid, cel ce a strălucit cu milostivirea 


Sfântul mucenic Diomid, cel ce a strălucit cu milostivirea faţă de cei încercaţi în 
boală şi s-a arătat vrednic moştenitor al bogățiilor Sfinţilor în Împărăţia cea 
cerească, să solească şi nouă vindecare de patimile sufleteşti şi trupeşti prin 
grabnică rugăciunea sa. 


Tropar: Minune mare a lucrat Domnul şi după adormirea ta, cel ce ai fost sfinţit 
ca doctor al celor din boală grea, doctoria rugăciunii Tale să vindece şi trupurile 
noastre , iar sufletele să le întărească prin legătura gândurilor luminoase. 

Icoana Maicii Domnului, numită a Sărmanului 


Prin mila lui Dumnezeu, pe la mijlocul lui septembrie 2001, o icoană a Maicii 
Domnului, din biserica „Sfântul Mucenic doctor Diomid” de la Centrul Creştin de 
Caritate şi Terapie Duhovnicească „CATERD” din municipiul Chişinău (Poşta 
Veche), s-a arătat a fi făcătoare de minuni. Icoana a fost descoperită de părintele 
Serghie de la Mănăstirea „Noul Neamţ” (Chițcani). De acel părinte Serghie, 
cunoscut de toţi, care mulţi ani la rând, mărturisea pelerinii moldoveni la Poceaev. 


Adresa Bisericii „, Sfântul Mucenic doctor Diomid”:mun. Chişinău, sect. Râșcani 
(Poşta Veche), str. Vasile Badiu nr. 17b, tel.: 46 41 82, 46 54 04. 


Icoana, a fost dăruită bisericii, în joia săptămânii luminate 2001, de familia Ceban, 
Valeriu şi Tamara, care locuiesc vizavi de biserică. Dar s-a aflat a fi făcătoare de 
minuni abia peste jumătate de an. S-au tămăduit lângă ea grav-bolnavi, s-au 
descoperit furturi, s-au împlinit dorinţe spre mântuire, s-a dobândit naştere de 
prunci, s-au aflat pierduţi. 

IStoria acestei icoane e chiar în preajma-i, căci acolo se află mii şi mii de 
scrisorele cu diferite cereri, dorinţe şi dureri ale creştinilor. În fiecare duminică 
şi la sărbători, la cerința creştinilor se săvârşesc tedeumuri de mulţumire. 
Creştinii au numit această icoană a Maicii Domnului „Icoana sărmanului”, 
pornind de la înfăţişarea ei, căci nu este aurită Sau cu pietre Scumpe, ci este 
pictată cu vopsele naturale pe o bucată de scândură negeluită. Se vede că a fost 
făcută, nu întâmplător, ci la o mare nevoie. 


Înalt Preasfinţia Sa Vladimir, Mitropolitul Chişinăului şi al întregii Moldove, 
vizitând Centrul creştin „CATERD” şi Biserica „Sfântul Diomid”, s-a închinat la 
icoană şi a spus, că prin descoperirea acestei icoane, Bunul Dumnezeu a arătat, că a 
fost ales corect locul pentru biserică. Dar nici înalt Preasfinţia Sa, nici parohul 
bisericii „Sfântul Diomid”, nu ştiau despre cele ce aveau să se descopere mai târziu 
şi anume: 


Strada Doina, până în 1940, era numită Şleah, deoarece case erau numai în vale. În 
partea de la deal, de această stradă, erau lanuri ale boierului Petru Păvilescu. 
Curtea boierului, era cam pe unde astăzi se află Colegiul de Poliţie. De câte ori 
trecea boierul, de la curte, în oraş sau din oraş, la curte, oprea totdeauna trăsura 
lângă un nucar bătrân, unde astăzi se întretaie strada Doina, cu strada Vasile Badiu, 
se ridica în picioare şi îşi făcea semnul crucii înspre răsărit. 


Copiii boierului: fiica şi doi feciori, odată l-au întrebat de ce face popas şi semnul 
crucii anume în acel loc. Atunci el i-a dus ca la o sută de paşi prin lan, într-un hățiş, 
unde printre copaci şi tufari, copiii au văzut o bisericuţă, în jurul căreia erau vreo 
şapte, opt morminte. Era un cimitir boieresc vechi, cu cruci şi plăci de morminte 
incrustate şi sculptate în piatră şi acoperite cu muşchi. Erau foarte vechi şi nu mai 
erau îngrijite de nimeni. 


Orientându-ne după cele povestite, conchidem că acel cimitir vechi şi bisericuţa 
erau chiar pe locul unde astăzi se află clădirea Centrului Creştin „CATERD” şi 
Biserica „Sfântul Mucenic doctor Diomid”. Şi ne-a povestit despre toate acestea nu 
altcineva, ci însăşi fiica boierului Păvelescu — Maria, o femeie vioaie, plină de 
viaţă şi bună la suflet. A crescut opt copii, iar acum se bucură de nepoți şi 
strănepoţi. 


lată ce povestesc şi alți creştini mai în vârstă. Pe când s-au dat locuri de casă şi în 
partea de la deal, a străzii Doina, oamenii au acceptat peste tot, în afară de locul, 
despre care am aflat mai sus. Mai târziu, totul a fost devastat. Osemintele şi crucile 

au fost duse nu se ştie încotro (se presupune, că au fost transportate la cimitirul 
„Doina”), iar terenul a fost pregătit pentru construirea grădiniţei. 


Valeriu şi Tamara Ceban au cumpărat casa în care locuiesc, iar icoana le-a rămas 
de la cei ce au construit-o. Au găsit-o pe aceste locuri şi se presupune, că este 
unicul obiect rămas din bisericuţa veche. 


Deci, cu ajutorul familiei Ceban, icoana s-a întors la ea acasă. 
Minuni săvârşite la Icoana Sărmanului 


Povesteşte părintele paroh 
Descoperirea icoanei 


Într-o zi de luni, pe la mijlocul lunii septembrie 2001, la biserică au venit două 
femei creştine de la Poşta Veche — Elena şi Maria, ale căror apartamente au fost 
jefuite. După incident ele au plecat la Chițcani, la părintele Serghie, care le-a 
trimis la Biserica „Sf. Mc. dr. Diomid” să aducă rugăciuni în faţa celei mai 
vechi icoane a Maicii Domnului. Să aprindă lumânări din cele mai mari, că timp 
de o săptămână vor fi găsite toate obiectele furate. 


Atunci mi-am amintit de acea icoană pe care o adusese vecina Tamara. Am adus 
icoana din altar, am pus-o pe analog, le-am lăsat să se roage şi am ieşit din 
biserică. După ce au plecat, am observat că sub icoană erau două scrisorele — 
femeile şi-au scris necazul, jeluindu-se Maicii Domnului şi cerându-i ajutorul. 
Acestea au fost primele dintre miile de foiţe ce se văd acum sub icoană. A doua zi 
d fost furată maşina care deservea Centrul nostru. 


Stăpânul ei, Vasile, de asemenea, s-a rugat la icoană, a aprins câteva lumânări, 
d Scris o foiţă, a pus-o sub icoană şi a plecat acasă. Duminică dimineaţa S-au 
găsit maşina centrului şi cea a femeilor cu toate obiectele furate. 


In aceleaşi zile, rugăciunile fierbinţi la Icoana Sărmanului i-au dat dreptate în 
judecată creştinei Nina, care rămăsese fără de acoperiş deasupra capului şi i-au 


întors o datorie veche creştinei Eudochia. 


Sfântul şi icoana 

Intr-o duminică dimineaţa, două femei, se apropiau de biserica noastră şi încă 
din stradă, una dintre ele arătând la de deasupra 


intrării, a strigat:” lată pe el l-am văzut în vis. Acesta mi-a dat icoana. * 


Intrând în biserică şi dând cu ochii de icoana noastră a zis: lată această icoană 
mi-a dat-o. După ce s-a închinat, femeia a început să povestească cu lacrimi, 
cum medicii i-au pus diagnoza: „Cancer la creier” şi cum ea plângea neîncetat. 
Şi iată că într-o noapte i s-a arătat în vis un Sfânt, pe care nu-l ştia, dar care i-a 
zis să nu plângă şi să nu se ducă la operaţie. I-a dat o bucată de scândură cu 
chipul Maicii Domnului şi a spus, că dacă va veni la el, se va vindeca. 


Cine eşti tu? a întrebat femeia. 


Dacă vei veni, vei şti, a fost răspunsul. 

- Sf. Samson s-a născut şi a trăit în Roma; 
- este cinstit în data de 27 iunie; 

- Sf. Mc. Diomid era de neam din Tarsul Ciliciei, Turcia de astăzi; 

- a suferit moarte martirică în timpul împăratului Dioclețian, prin 
decapitare; 

- ostaşii care l-au decapitat au rămas orbi, dar în urma unei minuni 
dumnezeieşti le-a revenit vederea şi au crezut în Hristos; 

- este cinstit în data de 16 august. 

